title: Σύσταση του Συμβουλίου, της 21ης Ιουνίου 2013 , προκειμένου να τερματιστεί η κατάσταση υπερβολικού δημοσιονομικού ελλείμματος στην Ισπανία

text:
               26.6.2013

               EL

               Επίσημη Εφημερίδα της Ευρωπαϊκής Ένωσης

               C 180/4

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 21ης Ιουνίου 2013
   προκειμένου να τερματιστεί η κατάσταση υπερβολικού δημοσιονομικού ελλείμματος στην Ισπανία
   2013/C 180/02
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 126 παράγραφος 7,
   Έχοντας υπόψη τη σύσταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Σύμφωνα με το άρθρο 126 της Συνθήκης για τη λειτουργία της Ευρωπαϊκής Ένωσης (ΣΛΕΕ), τα κράτη μέλη αποφεύγουν τα υπερβολικά δημοσιονομικά ελλείμματα.

               (2)

               Στόχος του Συμφώνου Σταθερότητας και Ανάπτυξης είναι η υγιής δημοσιονομική κατάσταση, ως μέσο ενίσχυσης των συνθηκών για σταθερότητα των τιμών και ισχυρή διατηρήσιμη ανάπτυξη, ικανή να συμβάλει στη δημιουργία θέσεων απασχόλησης.

               (3)

               Στις 27 Απριλίου 2009, το Συμβούλιο αποφάσισε, σύμφωνα με το άρθρο 104 παράγραφος 6 της συνθήκης για την ίδρυση της Ευρωπαϊκής Κοινότητας (ΣΕΚ), ότι στην Ισπανία υπήρχε υπερβολικό έλλειμμα και εξέδωσε σύσταση για τη διόρθωση του υπερβολικού ελλείμματος έως το 2012 (1) («Σύσταση του Συμβουλίου της 27ης Απριλίου 2009»), σύμφωνα με το άρθρο 104 παράγραφος 7 της ΣΕΚ και το άρθρο 3 του κανονισμού (ΕΚ) αριθ. 1467/97 του Συμβουλίου, της 7ης Ιουλίου 1997, για την επιτάχυνση και τη διασαφήνιση της εφαρμογής της διαδικασίας υπερβολικού ελλείμματος (2).

               (4)

               Στις 2 Δεκεμβρίου 2009, το Συμβούλιο αποφάσισε, σύμφωνα με το άρθρο 3 παράγραφος 5 του κανονισμού (ΕΚ) αριθ. 1467/97, ότι είχε αναληφθεί αποτελεσματική δράση από την Ισπανία και ότι, μετά την έκδοση της σύστασης του Συμβουλίου, της 27ης Απριλίου 2009, είχαν σημειωθεί απρόβλεπτα αντίξοα οικονομικά γεγονότα με μείζονες αρνητικές επιπτώσεις για τα δημόσια οικονομικά. Ιδίως, η οξεία επιδείνωση των προοπτικών ανάπτυξης, μετά την εκδήλωση της παγκόσμιας οικονομικής και χρηματοπιστωτικής κρίσης, είχε σοβαρές αρνητικές δημοσιονομικές επιπτώσεις. Ως εκ τούτου, το Συμβούλιο αποφάσισε να εκδώσει αναθεωρημένη σύσταση βάσει του άρθρου 126 παράγραφος 7 της ΣΛΕΕ («Σύσταση του Συμβουλίου της 2ας Δεκεμβρίου 2009»), για τη διόρθωση του υπερβολικού ελλείμματος το αργότερο έως το 2013 κατά τρόπο αξιόπιστο και διατηρήσιμο, με τη λήψη μέτρων σε μεσοπρόθεσμο πλαίσιο.

               (5)

               Στις 15 Ιουνίου 2010, η Επιτροπή κατέληξε στο συμπέρασμα ότι η Ισπανία είχε αναλάβει αποτελεσματική δράση, συμμορφούμενη με τη σύσταση του Συμβουλίου της 2ας Δεκεμβρίου 2009, για τη μείωση του δημοσιονομικού της ελλείμματος κάτω από την τιμή αναφοράς του 3 % του ΑΕΠ, και έκρινε ότι δεν ήταν, επομένως, αναγκαία καμία περαιτέρω ενέργεια στο πλαίσιο της διαδικασίας υπερβολικού ελλείμματος (ΔΥΕ).

               (6)

               Στις 10 Ιουλίου 2012, το Συμβούλιο αποφάσισε, σύμφωνα με το άρθρο 3 παράγραφος 5 του κανονισμού (ΕΚ) αριθ. 1467/97, ότι είχαν ληφθεί αποτελεσματικά μέτρα, αλλά ότι, μετά την έκδοση της σύστασης του Συμβουλίου της 2ας Δεκεμβρίου 2009, είχαν προκύψει απρόβλεπτα αντίξοα οικονομικά συμβάντα με μείζονες αρνητικές επιπτώσεις για τα δημόσια οικονομικά. Ιδίως, η επιδείνωση των προοπτικών ανάπτυξης και η μετάβαση προς μια σύνθεση της ανάπτυξης με λιγότερα φορολογικά έσοδα είχαν σοβαρές αρνητικές δημοσιονομικές επιπτώσεις. Ως εκ τούτου, το Συμβούλιο εξέδωσε αναθεωρημένη σύσταση, βάσει του άρθρου 126 παράγραφος 7 της ΣΛΕΕ («Σύσταση του Συμβουλίου της 10ης Ιουλίου 2012»), και συνέστησε στην Ισπανία να διορθώσει το υπερβολικό έλλειμμα το αργότερο έως το 2014. Προκειμένου να μειωθεί το ονομαστικό δημοσιονομικό έλλειμμα κάτω από την τιμή αναφοράς του 3 % του ΑΕΠ μέχρι το 2014, διατυπώθηκε σύσταση στην Ισπανία να υλοποιήσει βελτίωση του διαρθρωτικού αποτελέσματος κατά 2,7 % του ΑΕΠ το 2012, 2,5 % του ΑΕΠ το 2013 και 1,9 % του ΑΕΠ το 2014, βάσει της επικαιροποίησης των εαρινών προβλέψεων του 2012 από τις υπηρεσίες της Επιτροπής. Οι ονομαστικοί στόχοι για το έλλειμμα καθορίστηκαν στο 6,3 % του ΑΕΠ για το 2012, 4,5 % του ΑΕΠ για το 2013 και 2,8 % του ΑΕΠ για το 2014. Διατυπώθηκε επίσης σύσταση στην Ισπανία να εφαρμόσει τα μέτρα που εγκρίθηκαν με τον προϋπολογισμό του 2012 και με τα σχέδια επανεξισορρόπησης των Αυτόνομων Κοινοτήτων και να θεσπίσει το εξαγγελθέν πολυετές σχέδιο προϋπολογισμού για τη διετία 2013-2014 μέχρι το τέλος Ιουλίου 2012, συμπεριλαμβανομένης της μεσοπρόθεσμης δημοσιονομικής στρατηγικής, η οποία θα εξειδικεύει πλήρως τα αναγκαία διαρθρωτικά μέτρα για την επίτευξη της διόρθωσης του υπερβολικού ελλείμματος μέχρι το 2014.

               (7)

               Στις 14 Νοεμβρίου 2012, η Επιτροπή κατέληξε στο συμπέρασμα, με βάση τις φθινοπωρινές προβλέψεις των υπηρεσιών της Επιτροπής του 2012, ότι η Ισπανία είχε αναλάβει αποτελεσματική δράση, σύμφωνα με την σύσταση του Συμβουλίου της 10ης Ιουλίου 2012, και ότι δεν απαιτούντο περαιτέρω ενέργειες στο πλαίσιο της ΔΥΕ.

               (8)

               Σύμφωνα με το άρθρο 3 παράγραφος 5 του κανονισμού (ΕΚ) αριθ. 1467/97, το Συμβούλιο μπορεί να αποφασίσει, με σύσταση της Επιτροπής, να εκδώσει αναθεωρημένη σύσταση δυνάμει του άρθρου 126 παράγραφος 7 της ΣΛΕΕ, εάν έχουν ληφθεί αποτελεσματικά μέτρα και, μετά την έκδοση της αρχικής σύστασης αυτής, προκύψουν απρόβλεπτα αντίξοα οικονομικά συμβάντα με μείζονες αρνητικές επιπτώσεις για τα δημόσια οικονομικά. Δυνάμει του άρθρου 3 παράγραφος 5 του εν λόγω κανονισμού, η επέλευση απρόβλεπτων αντίξοων οικονομικών συμβάντων με μείζονες αρνητικές επιπτώσεις στον προϋπολογισμό εκτιμάται σε σχέση με τις οικονομικές προβλέψεις επί των οποίων βασίζεται η σύσταση του Συμβουλίου.

               (9)

               Σύμφωνα με το άρθρο 126 παράγραφος 7 της ΣΛΕΕ και το άρθρο 3 του κανονισμού (ΕΚ) αριθ. 1467/97, το Συμβούλιο υποχρεούται να απευθύνει συστάσεις στο ενδιαφερόμενο κράτος μέλος προκειμένου να τερματίσει την κατάσταση υπερβολικού ελλείμματος εντός καθορισμένου χρονικού διαστήματος. Στη σύσταση πρέπει να καθορίζεται μέγιστη προθεσμία έξι μηνών, προκειμένου το συγκεκριμένο κράτος μέλος να λάβει αποτελεσματικά μέτρα για τη διόρθωση του υπερβολικού ελλείμματος. Επιπλέον, στη σύσταση για τη διόρθωση του υπερβολικού ελλείμματος το Συμβούλιο καλεί το κράτος μέλος να επιτύχει ετήσιους δημοσιονομικούς στόχους οι οποίοι, με βάση τις προβλέψεις στις οποίες βασίζεται η σύσταση, συνεπάγονται ελάχιστη ετήσια βελτίωση του διαρθρωτικού αποτελέσματος, ήτοι του κυκλικά προσαρμοσμένου δημοσιονομικού αποτελέσματος, εξαιρουμένων των εκτάκτων και λοιπών προσωρινών μέτρων, κατά τουλάχιστον 0,5 % του ΑΕΠ, ως ενδεικτικό ποσοστό. Σύμφωνα με τα άρθρα 9 παράγραφος 1 και 17 παράγραφος 2 του κανονισμού (ΕΕ) αριθ. 473/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, σχετικά με κοινές διατάξεις για την παρακολούθηση και την εκτίμηση των σχεδίων δημοσιονομικών προγραμμάτων και τη διασφάλιση της διόρθωσης του υπερβολικού ελλείμματος των κρατών μελών στη ζώνη του ευρώ (3), η Ισπανία θα πρέπει να παρουσιάσει ένα πρόγραμμα οικονομικής εταιρικής σχέσης.

               (10)

               Μετά από σύντομη ανάκαμψη το 2011, η οικονομία μετέπεσε πάλι σε ύφεση, καταγράφοντας αρνητική τριμηνιαία αύξηση του πραγματικού ΑΕΠ από το τρίτο τρίμηνο του 2011. Σε ετήσια βάση, το ΑΕΠ μειώθηκε κατά 1,4 % το 2012. Σύμφωνα με τις εαρινές προβλέψεις των υπηρεσιών της Επιτροπής του 2013, η ύφεση αναμένεται να συνεχιστεί το 2013, χωρίς οι θετικές καθαρές εξαγωγές να είναι ακόμη σε θέση να αντισταθμίσουν τη συνεχιζόμενη συρρίκνωση της εγχώριας ζήτησης. Η παραγωγή αναμένεται να σταθεροποιηθεί μόνον προς το τέλος του 2013. Επομένως, το πραγματικό ΑΕΠ προβλέπεται να συρρικνωθεί κατά 1,5 % το 2013, προτού αυξηθεί κατά 0,9 % το 2014 (με βάση την παραδοχή αμετάβλητης πολιτικής). Την εποχή της τελευταίας σύστασης του Συμβουλίου, το πραγματικό ΑΕΠ αναμενόταν να μειωθεί κατά 1,9 % και 0,3 % το 2012 και το 2013, αντιστοίχως, και να αυξηθεί κατά 1,1 % το 2014. Το λιγότερο αρνητικό αποτέλεσμα στην ανάπτυξη το 2012 οφειλόταν κυρίως σε κάπως πιο ανθεκτική εγχώρια ζήτηση, πιθανώς και λόγω της διοχέτευσης ρευστότητας μέσω του συστήματος αποπληρωμής των εμπορικών χρεών που είχαν συσσωρευθεί από τις περιφέρειες και τις τοπικές αρχές πριν από την 1η Ιανουαρίου 2012 (27,4 δισεκατομμύρια ευρώ ή 2,6% του ΑΕΠ). Όσον αφορά το 2013 και το 2014, στις εαρινές προβλέψεις του 2013 από τις υπηρεσίες της Επιτροπής, προβλέπεται εντονότερη συρρίκνωση του πραγματικού ΑΕΠ το 2013 και πιο υποτονική ανάκαμψη το 2014. Μεταξύ άλλων, προβλέπεται εντονότερη μείωση της εγχώριας ζήτησης κατά τη διάρκεια και των δύο ετών και πιο παρατεταμένη κάμψη στην απασχόληση. Η επιδείνωση των μακροοικονομικών προοπτικών συνδέεται εν μέρει με το γεγονός ότι λαμβάνονται υπόψη τα πρόσθετα μέτρα εξυγίανσης που περιλαμβάνονται στο σχέδιο προϋπολογισμού για την περίοδο 2013-2014 και στον προϋπολογισμό του 2013.

               (11)

               Σύμφωνα με τις εαρινές προβλέψεις των υπηρεσιών της Επιτροπής του 2013, το 2012 το έλλειμμα της γενικής κυβέρνησης έφθασε στο 10,6 % του ΑΕΠ, σε σύγκριση με τον στόχο της κυβέρνησης και της ΔΥΕ για 6,3 % του ΑΕΠ και αποτέλεσμα 9,4 % του ΑΕΠ το 2011. Με προσαρμογή λόγω των μεταβιβάσεων κεφαλαίων στις τράπεζες (που θεωρούνται ως εφάπαξ πράξεις), τα αντίστοιχα ελλείμματα ήταν 7,0 % και το 9,0 % του ΑΕΠ το 2012 και το 2011, αντιστοίχως. Η μείωση του ονομαστικού ισοζυγίου αντιστοιχεί σε βελτίωση του πρωτογενούς ισοζυγίου κατά 2,4 εκατοστιαίες μονάδες (χωρίς τις μεταβιβάσεις κεφαλαίων στις τράπεζες), σε περιβάλλον συρρικνούμενης οικονομίας και σύνθεσης της ανάπτυξης με χαμηλά φορολογικά έσοδα. Οι εαρινές προβλέψεις του 2013 από τις υπηρεσίες της Επιτροπής δείχνουν βελτίωση του διαρθρωτικού ελλείμματος κατά 1,8 εκατοστιαίες μονάδες το 2012, σε σύγκριση με τη συνιστώμενη βελτίωση κατά 2,7 εκατοστιαίες μονάδες Με διόρθωση λόγω της ελαφρά προς τα κάτω αναθεώρησης της δυνητικής παραγωγής από την εποχή της τελευταίας σύστασης του Συμβουλίου, η εκτιμώμενη δημοσιονομική προσπάθεια παραμένει αμετάβλητη. Εντούτοις, η εκτιμώμενη μεταβολή στο διαρθρωτικό ισοζύγιο επηρεάστηκε σοβαρά από απρόβλεπτη υστέρηση στα έσοδα, η οποία ανήλθε σε περίπου 1,0 ε.μ. Συνολικά, λαμβάνοντας υπόψη τα αποτελέσματα αυτά, η προσαρμοσμένη δημοσιονομική προσπάθεια θα αυξηθεί σε 2,9 εκατοστιαίες μονάδες, πάνω από τη συνιστώμενη προσπάθεια στο πλαίσιο της σύστασης του Συμβουλίου της 10ης Ιουλίου 2012. Πέραν των μέτρων ανακεφαλαιοποίησης, η δημοσιονομική απόκλιση το 2012 συνδέεται με έναν συνδυασμό κατώτερων από τα αναμενόμενα εσόδων (λαμβάνοντας υπόψη την επίπτωση των μέτρων διακριτικής ευχέρειας και το αποτέλεσμα βάσης) και υψηλότερης ενδιάμεσης κατανάλωσης και υψηλότερων κοινωνικών μεταβιβάσεων. Η σύνθεση της ανάπτυξης με λιγότερα φορολογικά έσοδα και η εντονότερη επιδείνωση στην αγορά εργασίας είχε ως επακόλουθο σημαντική υστέρηση των εσόδων, ιδίως των άμεσων και έμμεσων φόρων, καθώς και υψηλότερες κοινωνικές δαπάνες. Η Ισπανία έλαβε σημαντικά μέτρα εξυγίανσης κατά τη διάρκεια του 2012, που ανέρχονται σε περίπου 4 % του ΑΕΠ, όπου περιλαμβάνονται μέτρα περίπου 1 1/2 % του ΑΕΠ στο σκέλος των εσόδων και 2 1/2 % του ΑΕΠ στο σκέλος των δαπανών. Τα εν λόγω μέτρα εν μέρει αντιστάθμισαν επίσης μια υποκείμενη επιδείνωση του διαρθρωτικού ισοζυγίου, λόγω των αυξανόμενων πληρωμών τόκων και των υψηλότερων κοινωνικών μεταβιβάσεων.

               (12)

               Για το 2013, σύμφωνα με τις εαρινές προβλέψεις του 2013 από τις υπηρεσίες της Επιτροπής, το δημοσιονομικό έλλειμμα προβλέπεται να υποχωρήσει στο 6,5 % του ΑΕΠ, σε σύγκριση με τον στόχο της ΔΥΕ για 4,5 % του ΑΕΠ. Το πρωτογενές ισοζύγιο αναμένεται να βελτιωθεί κατά 4,5 εκατοστιαίες μονάδες (0,9 εκατοστιαίες μονάδες χωρίς τις μεταβιβάσεις κεφαλαίων προς τις τράπεζες). Κατόπιν της τελευταίας σύστασης του Συμβουλίου, η ισπανική κυβέρνηση υπέβαλε, τον Αύγουστο του 2012, πολυετές σχέδιο προϋπολογισμού για τη διετία 2013-2014, στο οποίο παρουσιάζονται συνοπτικά ορισμένα χαρακτηριστικά της στρατηγικής εξυγίανσης με μεσοπρόθεσμο ορίζοντα. Συνολικά, η δημοσιονομική επίπτωση των μέτρων διακριτικής ευχέρειας το 2013 υπολογίζεται να είναι περίπου 1 % του ΑΕΠ στο σκέλος των δαπανών και περίπου 1 1/2 % του ΑΕΠ στο σκέλος των εσόδων. Η αναμενόμενη δημοσιονομική απόκλιση περίπου 2 % του ΑΕΠ, σε σύγκριση με τον στόχο της ΔΥΕ, εξηγείται εν μέρει από τη χειρότερη θέση εκκίνησης. Ωστόσο, ο βασικός παράγοντας στον οποίο οφείλεται η απόκλιση είναι η δυσμενής σύνθεση της ανάπτυξης, όπου η ιδιωτική κατανάλωση συρρικνώνεται πιο έντονα και οι επιδόσεις της αγοράς εργασίας είναι χειρότερες από ό,τι αναμενόταν στη σύσταση του Συμβουλίου της 10ης Ιουλίου 2012. Οι εαρινές προβλέψεις των υπηρεσιών της Επιτροπής του 2013 προβλέπουν περαιτέρω περιορισμό του διαρθρωτικού ελλείμματος κατά 1,1 εκατοστιαίες μονάδες το 2013, σε σύγκριση με τη συνιστώμενη προσπάθεια ύψους 2,5 εκατοστιαίων μονάδων. Με διόρθωση λόγω της μεταβολής στην εκτιμώμενη δυνητική ανάπτυξη και λόγω της υψηλότερης από την αναμενόμενη υστέρησης των εσόδων, η εκτιμώμενη δημοσιονομική προσπάθεια βελτιώνεται κατά 1,4 ε.μ., με αποτέλεσμα να φθάνει η αναπροσαρμοσμένη δημοσιονομική προσπάθεια στο 2,5 % του ΑΕΠ, το οποίο ευθυγραμμίζεται με τη συνιστώμενη προσπάθεια στη σύσταση του Συμβουλίου της 10ης Ιουλίου 2012. Στο πρόγραμμα σταθερότητας του 2013, η ισπανική κυβέρνηση εξήγγειλε ως στόχο για το έλλειμμα της γενικής κυβέρνησης 6,3 % του ΑΕΠ για το 2013, στόχος ο οποίος πρόκειται να συνοδεύεται από πρόσθετα μέτρα εξυγίανσης ύψους περίπου EUR 3 δισεκατομμυρίων (0,3 % του ΑΕΠ), που αναμένεται να εγκριθούν και να τεθούν σε εφαρμογή ήδη εντός του έτους.

               (13)

               Σύμφωνα με τις εαρινές προβλέψεις των υπηρεσιών της Επιτροπής του 2013, για το 2014, το ονομαστικό έλλειμμα αναμένεται να διευρυνθεί στο 7,0 % του ΑΕΠ, σε σύγκριση με τον στόχο του 2,8 % του ΑΕΠ που προβλέπεται στη ΔΥΕ. Το πρωτογενές έλλειμμα θα διευρυνθεί κατά 0,4% του ΑΕΠ. Εκτός από το αποτέλεσμα βάσης, η αναμενόμενη απόκλιση οφείλεται κυρίως στη λήξη των προσωρινών μέτρων που λήφθηκαν κατά τα προηγούμενα έτη, και στο γεγονός ότι τα προγραμματιζόμενα μέτρα εξυγίανσης για το 2014 δεν ήταν επαρκώς προσδιορισμένα στο πολυετές σχέδιο προϋπολογισμού του Αυγούστου του 2012, ώστε να περιληφθούν στις προβλέψεις των υπηρεσιών της Επιτροπής. Επιπλέον, η σύνθεση της οικονομικής ανάπτυξης θα συνεχίσει να χαρακτηρίζεται από υστέρηση των φορολογικών εσόδων, καθώς οι εισφορές κοινωνικής ασφάλισης και οι έμμεσοι φόροι δεν θα αυξάνονται ευθέως ανάλογα ως προς το ονομαστικό ΑΕΠ. Οι πληρωμές τόκων θα συνεχίσουν επίσης να αυξάνονται λόγω του υψηλότερου συνολικού χρέους. Σύμφωνα με τις εαρινές προβλέψεις του 2013 από τις υπηρεσίες της Επιτροπής, το διαρθρωτικό έλλειμμα προβλέπεται να επιδεινωθεί κατά 1,1 εκατοστιαίες μονάδες, σε σύγκριση με συνιστώμενη βελτίωση ύψους 1,9 % του ΑΕΠ. Με διόρθωση λόγω της μεταβολής στην εκτιμώμενη δυνητική ανάπτυξη και λόγω της απρόβλεπτης υστέρησης των εσόδων, το κενό αυξάνεται περαιτέρω κατά 0,2 εκατοστιαίες μονάδες.

               (14)

               Αναφορικά με τη δημοσιονομική διακυβέρνηση, σημειώθηκε σημαντική πρόοδος όσον αφορά την υποβολή εκθέσεων σχετικά με την εκτέλεση του προϋπολογισμού σε επίπεδα τοπικής αυτοδιοίκησης. Ωστόσο, οι διατάξεις του νόμου περί σταθερότητας του προϋπολογισμού οι οποίες αφορούν τους μηχανισμούς έγκαιρης προειδοποίησης και λήψης διορθωτικών μέτρων για τον περιορισμό των αποκλίσεων του προϋπολογισμού δεν υπήρξαν απολύτως αποτελεσματικές· η διαφάνεια της εφαρμογής τους θα μπορούσε να ενισχυθεί. Παρά την πρόοδο που σημειώθηκε όσον αφορά τη δημοσιονομική αναφορά σε περιφερειακό επίπεδο, η επίτευξη μεγαλύτερης δημοσιονομικής διαφάνειας θα απαιτήσει πιο ολοκληρωμένη, συνεκτική και έγκαιρη αναφορά, που θα περιλαμβάνει και τα σχέδια προϋπολογισμού, σε ενοποιημένη βάση γενικής κυβέρνησης σύμφωνα με το Ευρωπαϊκό Σύστημα Λογαριασμών. Η σύσταση δημοσιονομικού συμβουλίου, με πλήρη θεσμική και οικονομική ανεξαρτησία, βρίσκεται ακόμη σε εκκρεμότητα.

               (15)

               Το ακαθάριστο χρέος της γενικής κυβέρνησης αυξήθηκε σε περίπου 84 % του ΑΕΠ το 2012, σε σύγκριση με 80,9 % του ΑΕΠ που προβλεπόταν στις επικαιροποιημένες εαρινές προβλέψεις των υπηρεσιών της Επιτροπής του 2012. Η αύξηση του δείκτη χρέους οφείλεται σε υψηλότερο του αναμενομένου έλλειμμα, χαμηλότερη αύξηση του ονομαστικού ΑΕΠ, στο κόστος των πράξεων ανακεφαλαιοποίησης των τραπεζών και στην εξόφληση των καθυστερούμενων οφειλών της δημόσιας διοίκησης. Σύμφωνα με τις εαρινές προβλέψεις των υπηρεσιών της Επιτροπής του 2013, ο λόγος χρέους προς το ΑΕΠ αναμένεται να αυξηθεί περαιτέρω και να υπερβεί το 95 % το 2014, με βάση σενάριο αμετάβλητης πολιτικής, υπερβαίνοντας, επομένως, την τιμή αναφοράς που προβλέπεται στη Συνθήκη για όλα τα έτη.

               (16)

               Στις 10 Απριλίου 2013, η Επιτροπή κατέληξε στο συμπέρασμα, βάσει της εμπεριστατωμένης επισκόπησης της Ισπανίας του 2013, την οποία διεξήγαγε στο πλαίσιο της Διαδικασίας Μακροοικονομικών Ανισορροπιών (4), ότι η Ισπανία παρουσιάζει υπερβολικές μακροοικονομικές ανισορροπίες. Η διόρθωση αυτών των ανισορροπιών, που συσσωρεύτηκαν κατά την περίοδο άνθησης της οικονομίας, και ιδίως η απορρόφηση των πολύ υψηλών επιπέδων ιδιωτικού και εξωτερικού χρέους, έχουν σοβαρές αρνητικές συνέπειες στην οικονομική ανάπτυξη, στη χρηματοπιστωτική σταθερότητα και στα δημόσια οικονομικά. Για τη διατηρήσιμη διόρθωση του υπερβολικού ελλείμματος μεσοπρόθεσμα απαιτείται ταυτόχρονη πρόοδος όσον αφορά τη διασφάλιση της διόρθωσης των μακροοικονομικών ανισορροπιών, υποστηριζόμενη από διαρθρωτικές μεταρρυθμίσεις για την τόνωση της ανάπτυξης και τη δημιουργία θέσεων απασχόλησης και για τη μείωση των διαρθρωτικών δυσκαμψιών, που παρεμποδίζουν την αναπροσαρμογή.

               (17)

               Σύμφωνα με τις εαρινές προβλέψεις των υπηρεσιών της Επιτροπής του 2013, η Ισπανία δεν θα επιτύχει τους ονομαστικούς δημοσιονομικούς στόχους που καθορίζονται στη σύσταση του Συμβουλίου της 10ης Ιουλίου 2012. Ωστόσο, η Ισπανία έχει καταβάλει διαρθρωτική προσπάθεια κατά το 2012 και το 2013, η οποία, λαμβανομένων υπόψη των απρόβλεπτων δυσμενών οικονομικών εξελίξεων σε σύγκριση με την εποχή που διατυπώθηκε η σύσταση του Συμβουλίου, συνάδει με τη σύσταση του Συμβουλίου της 10ης Ιουλίου 2012. Οι εν λόγω απρόβλεπτες δυσμενείς οικονομικές εξελίξεις έχουν προκαλέσει μείζονες αρνητικές επιπτώσεις για τα δημόσια οικονομικά. Ειδικότερα, η σημαντική υστέρηση των εσόδων, που συνδέεται με τη συνεχιζόμενη επανεξισορρόπηση της οικονομίας προς μια δομή της ανάπτυξης με λιγότερα φορολογικά έσοδα, και οι συναφείς αρνητικές επιπτώσεις στις ελαστικότητες των εσόδων έχουν οδηγήσει σε σημαντική επιδείνωση της δημοσιονομικής θέσης. Επιπλέον, η οικονομική ύφεση έχει πλήξει την απασχόληση κατά πολύ αρνητικό τρόπο και η ανεργία έχει αυξηθεί κατακόρυφα. Εάν ληφθούν υπόψη όλοι αυτοί οι παράγοντες, σύμφωνα με τους κανόνες του Συμφώνου Σταθερότητας και Ανάπτυξης, και συμπεριλαμβανομένης της ανάγκης να διορθωθούν οι υπερβολικές μακροοικονομικές ανισορροπίες με μείζονες αρνητικές επιπτώσεις για τα δημόσια οικονομικά, φαίνεται δικαιολογημένη η παράταση της προθεσμίας για τη διόρθωση του υπερβολικού ελλείμματος στην Ισπανία κατά δύο έτη, έως το 2016, αντί κατά ένα έτος που προβλέπει κατά κανόνα το Σύμφωνο Σταθερότητας και Ανάπτυξης.

               (18)

               Σε ένα πλαίσιο μεγάλης αβεβαιότητας όσον αφορά τις οικονομικές και δημοσιονομικές εξελίξεις, ο δημοσιονομικός στόχος που προτείνεται για το τελευταίο έτος της περιόδου διόρθωσης του ελλείμματος θα πρέπει να καθοριστεί σε επίπεδο σαφώς χαμηλότερο από την τιμή αναφοράς, ώστε να διασφαλιστεί αποτελεσματική και μακροχρόνια επίτευξη της διόρθωσης εντός της ζητούμενης προθεσμίας.

               (19)

               Οι ενδιάμεσοι στόχοι για το ονομαστικό έλλειμμα, που θα επιτρέψουν τη διόρθωση του υπερβολικού ελλείμματος μέχρι το 2016, καθορίζονται στο 6,5 % του ΑΕΠ για το 2013, 5,8 % του ΑΕΠ για το 2014, 4,2 % του ΑΕΠ για το 2015 και 2,8 % του ΑΕΠ για το 2016. Για την επίτευξη αυτών των στόχων απαιτείται ετήσια βελτίωση του πρωτογενούς ισοζυγίου (χωρίς έκτακτα μέτρα) 1,3 % του ΑΕΠ κατά μέσο όρο κατά την περίοδο 2013-2016 και, με βάση τις εαρινές προβλέψεις του 2013 από τις υπηρεσίες της Επιτροπής, για την περίοδο έως το 2016, βελτίωση του διαρθρωτικού δημοσιονομικού ισοζυγίου της τάξεως του 1,1 % του ΑΕΠ το 2013, 0,8 % του ΑΕΠ το 2014, 0,8 % του ΑΕΠ το 2015 και 1,2 % του ΑΕΠ το 2016. Αυτή η πιο σταδιακή πορεία προσαρμογής λαμβάνει υπόψη το σημερινό δυσχερές οικονομικό περιβάλλον και τον συνεχιζόμενο σημαντικό διαρθρωτικό μετασχηματισμό της ισπανικής οικονομίας, και θα πρέπει να στηριχτεί από φιλόδοξες διαρθρωτικές μεταρρυθμίσεις. Με τον τρόπο αυτόν, αναμένεται να στηριχθεί η εξομάλυνση των εξωτερικών και των εσωτερικών μακροοικονομικών ανισορροπιών, να μετριαστούν οι αρνητικές βραχυπρόθεσμες επιπτώσεις της δημοσιονομικής εξυγίανσης στην οικονομική ανάπτυξη, με παράλληλη σταθεροποίηση και αναστροφή της ανοδικής τάσης του χρέους της γενικής κυβέρνησης.

               (20)

               Σύμφωνα με τις εαρινές προβλέψεις των υπηρεσιών της Επιτροπής του 2013, για την περίοδο έως το 2016, που βασίζονται στην παραδοχή ότι δεν θα υπάρξει μεταβολή πολιτικής, δεν φαίνεται να απαιτούνται πρόσθετα μέτρα, στο παρόν στάδιο, προκειμένου να επιτευχθεί η συνιστώμενη βελτίωση του διαρθρωτικού ισοζυγίου για το 2013 (και του νέου στόχου 6,5 % του ΑΕΠ για το έλλειμμα), αλλά τα δημοσιονομικά σχέδια σε όλα τα επίπεδα της κυβέρνησης θα πρέπει να εφαρμοστούν αυστηρά. Για την περίοδο 2014-2016, προκειμένου να μειωθεί το έλλειμμα κάτω από την τιμή αναφοράς που προβλέπεται στη Συνθήκη, σε βιώσιμη βάση, θα απαιτηθούν σημαντικά διαρθρωτικά δημοσιονομικά μέτρα, πέραν εκείνων που περιλαμβάνονται ήδη στις εαρινές προβλέψεις του 2013 από τις υπηρεσίες της Επιτροπής. Στα εν λόγω μέτρα, που ανέρχονται σε περίπου 2 % του ΑΕΠ το 2014, 1 % του ΑΕΠ το 2015 και 1 1/2 % του ΑΕΠ το 2016, θα πρέπει να λαμβάνεται υπόψη η ανάγκη για αντιστάθμιση των αρνητικών δευτερογενών επιπτώσεων, της αρνητικής αύξησης της δυνητικής παραγωγής, καθώς και της αύξησης των πληρωμών τόκων και των κοινωνικών παροχών.

               (21)

               Στο Πρόγραμμα Σταθερότητας του 2013 προβλέπεται πορεία προσαρμογής η οποία είναι, σε γενικές γραμμές, σύμφωνη με τη διόρθωση του υπερβολικού ελλείμματος έως το 2016, με στόχο ονομαστικά ελλείμματα ύψους 6,3 % του ΑΕΠ το 2013, 5,5 % το 2014, 4,1 % το 2015 και 2,7 % το 2016. Για το 2013, ο στόχος βασίζεται σε πρόσθετα μέτρα εξυγίανσης, ύψους περίπου 3 δισεκατομμυρίων ευρώ, που προβλέπονται στο πρόγραμμα, αλλά που χρειάζεται ακόμη να εξειδικευθούν πλήρως.

               (22)

               Τα μέτρα δημοσιονομικής εξυγίανσης θα πρέπει να διασφαλίζουν μόνιμη βελτίωση του ισοζυγίου της γενικής κυβέρνησης, στοχεύοντας παράλληλα στη βελτίωση της ποιότητας των δημοσίων οικονομικών της χώρας και στην ενίσχυση του αναπτυξιακού δυναμικού της οικονομίας.

               (23)

               Η Ισπανία αντιμετωπίζει υψηλούς κινδύνους για τη βιωσιμότητα, σε μεσοπρόθεσμη προοπτική, και μέτριους κινδύνους μακροπρόθεσμα. Η επάνοδος σε υψηλότερο διαρθρωτικό πρωτογενές ισοζύγιο, περίπου – 0,5 % του ΑΕΠ, επίπεδο στο οποίο βρισκόταν κατά μέσο όρο κατά την περίοδο 1998-2012, θα μπορούσε να συμβάλει στην τιθάσευση των εν λόγω κινδύνων. Η μεταρρύθμιση των καθεστώτων πρόωρης συνταξιοδότησης, το 2013, αναμένεται να συμβάλει στη μακροπρόθεσμη βιωσιμότητα του συστήματος κοινωνικής ασφάλισης. Ωστόσο, φαίνεται αναγκαία η λήψη περαιτέρω μέτρων για τον περιορισμό της αύξησης των δαπανών λόγω της δημογραφικής γήρανσης, π.χ. μέσω κατάλληλων ρυθμίσεων όσον αφορά τον παράγοντα διατηρησιμότητας, που προβλέπεται στη μεταρρύθμιση του συνταξιοδοτικού συστήματος, του 2011, μεταξύ άλλων με την πρόβλεψη ότι η ηλικία συνταξιοδότησης θα αυξάνεται ανάλογα με την αύξηση στο προσδόκιμο ζωής.

               (24)

               Λόγω του αποκεντρωμένου χαρακτήρα των δημόσιων οικονομικών της, η πορεία δημοσιονομικής προσαρμογής της Ισπανίας θα πρέπει να στηρίζεται σε μια αξιόπιστη μεσοπρόθεσμη στρατηγική εξυγίανσης που να περιλαμβάνει i) ένα αναλυτικό πολυετές σχέδιο προϋπολογισμού, με πλήρη εξειδίκευση των μέτρων για την περίοδο 2014-2016, ii) περαιτέρω ενίσχυση της αποτελεσματικότητας του θεσμικού πλαισίου (με περαιτέρω αύξηση της διαφάνειας κατά την εφαρμογή του νόμου περί σταθερότητας του προϋπολογισμού, καθώς και με τη σύσταση ανεξάρτητου δημοσιονομικού συμβουλίου), iii) την ανάληψη συγκεκριμένων ενεργειών για την τιθάσευση του αυξανόμενου διαρθρωτικού ελλείμματος στο σύστημα κοινωνικής ασφάλισης, και iv) μεγαλύτερη έμφαση ώστε η εξυγίανση να συνάδει με την ανάπτυξη (μεταξύ άλλων, με τη διενέργεια συστηματικών αναθεωρήσεων των δαπανών, καθώς και αναθεωρήσεων του φορολογικού συστήματος).

               (25)

               Παράλληλα με την τακτική επανεξέταση της χρηματοδοτικής συνδρομής από τον ΕΜΣ για την ανακεφαλαιοποίηση των χρηματοπιστωτικών ιδρυμάτων στην Ισπανία (5), και όπως συμφωνήθηκε στο Μνημόνιο Συνεννόησης που υπεγράφη στις 23 Ιουλίου 2012, η παρακολούθηση της προόδου εφαρμογής των δεσμεύσεων της Ισπανίας στο πλαίσιο της ΔΥΕ θα πραγματοποιείται σε τριμηνιαία βάση.

               (26)

               Η Ισπανία πληροί τις προϋποθέσεις για την παράταση της προθεσμίας για τη διόρθωση του υπερβολικού ελλείμματος της γενικής κυβέρνησης, όπως ορίζεται στο άρθρο 3 παράγραφος 5 του κανονισμού (ΕΚ) αριθ. 1467/97,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:

               1)

               Η Ισπανία θα πρέπει να θέσει τέλος στην παρούσα κατάσταση υπερβολικού ελλείμματος μέχρι το 2016 το αργότερο.

               2)

               Η Ισπανία θα πρέπει να επιτύχει στόχους όσον αφορά το ονομαστικό έλλειμμα ύψους 6,5 % του ΑΕΠ το 2013, 5,8 % του ΑΕΠ το 2014, 4,2 % του ΑΕΠ το 2015 και 2,8 % του ΑΕΠ το 2016, οι οποίοι για την περίοδο έως το 2016, συνεπάγονται βελτίωση του διαρθρωτικού αποτελέσματος κατά 1,1 %, 0,8 %, 0,8 % και 1,2 % του ΑΕΠ κατά τα έτη 2013-2016, αντιστοίχως με βάση τις εαρινές προβλέψεις των υπηρεσιών της Επιτροπής του 2013.

               3)

               Η Ισπανία θα πρέπει να εφαρμόσει τα μέτρα που εγκρίθηκαν στα σχέδια προϋπολογισμού του 2013, σε όλα τα επίπεδα της κυβέρνησης, και να είναι έτοιμη να λάβει διορθωτικά μέτρα σε περίπτωση αποκλίσεων από τα δημοσιονομικά σχέδια. Οι αρχές θα πρέπει να ενισχύσουν τη μεσοπρόθεσμη δημοσιονομική στρατηγική με σαφώς καθορισμένα διαρθρωτικά μέτρα για τα έτη 2014-2016, τα οποία είναι αναγκαία για την επίτευξη της διόρθωσης του υπερβολικού ελλείμματος έως το 2016.

               4)

               Το Συμβούλιο ορίζει προθεσμία έως την 1η Οκτωβρίου 2013 για τη λήψη αποτελεσματικών μέτρων από την ισπανική κυβέρνηση και, σύμφωνα με το άρθρο 3 παράγραφος 4α του κανονισμού (ΕΚ) αριθ. 1467/97, και για την υποβολή αναλυτικής έκθεσης σχετικά με τη στρατηγική εξυγίανσης που προβλέπεται για την επίτευξη των στόχων.

         Περαιτέρω, η Ισπανία θα πρέπει:

               α)

               να ενισχύσει την αποτελεσματικότητα του θεσμικού πλαισίου, αυξάνοντας περαιτέρω τη διαφάνεια κατά την εφαρμογή του νόμου περί σταθερότητας του προϋπολογισμού, καθώς και με τη σύσταση ανεξάρτητου δημοσιονομικού συμβουλίου για την παροχή αναλύσεων και συμβουλών και για την παρακολούθηση της συμμόρφωσης της δημοσιονομικής πολιτικής με τους εθνικούς και τους δημοσιονομικούς κανόνες της Ένωσης,

               β)

               να αναλάβει συγκεκριμένες ενέργειες για την τιθάσευση του αυξανόμενου διαρθρωτικού ελλείμματος στο σύστημα κοινωνικής ασφάλισης, και

               γ)

               να δώσει μεγαλύτερη έμφαση ώστε η εξυγίανση να συνάδει με την ανάπτυξη, μεταξύ άλλων με τη διενέργεια συστηματικών αναθεωρήσεων των δαπανών και του φορολογικού συστήματος.

         Τέλος, για να διασφαλιστεί η επιτυχία της στρατηγικής για τη δημοσιονομική εξυγίανση, θα είναι σημαντικό να υποστηριχθεί η δημοσιονομική εξυγίανση με εκτενείς διαρθρωτικές μεταρρυθμίσεις, σύμφωνα με τις συστάσεις του Συμβουλίου που απευθύνονται στην Ισπανία στο πλαίσιο του Ευρωπαϊκού Εξαμήνου και της Διαδικασίας Μακροοικονομικών Ανισορροπιών.
   Η παρούσα σύσταση απευθύνεται στο Βασίλειο της Ισπανίας.

      Λουξεμβούργο, 21 Ιουνίου 2013.

            Για το Συμβούλιο

            Ο Πρόεδρος

         M. NOONAN

      (1)  Όλα τα έγγραφα σχετικά με τη ΔΥΕ για την Ισπανία υπάρχουν στη διεύθυνση: http://ec.europa.eu/economy_finance/economic_governance/sgp/deficit/countries/spain_en.htm

      (2)  ΕΕ L 209 της 2.8.1997, σ. 6.

      (3)  ΕΕ L 140 της 27.5.2013, σ. 11.

      (4)  http://ec.europa.eu/economy_finance/publications/occasional_paper/2013/op134_en.htm

      (5)  http://ec.europa.eu/economy_finance/assistance_eu_ms/spain/index_en.htm


Σημαντική ανακοίνωση νομικού περιεχομένου

|

52005SC1032

Σύσταση της Επιτροπής προς το Συµßουλίου για να εξουσιοδοτηθεί η Επιτροπή να διαπραγματευτεί με τις Ηνωμένες Πολιτείες της Αμερικής μια συμφωνία ανανέωσης του προγράμματος συνεργασίας στον τομέα της τριτοβάθμιας εκπαίδευσης και της επαγγελματικής κατάρτισης  /* SEC/2005/1032 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 29.07.2005SEC(2005) 1032 τελικόΣΥΣΤΑΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟγια να εξουσιοδοτηθεί η Επιτροπή να διαπραγματευτεί με τις Ηνωμένες Πολιτείες της Αμερικής μια συμφωνία ανανέωσης του προγράμματος συνεργασίας στον τομέα της τριτοβάθμιας εκπαίδευσης και της επαγγελματικής κατάρτισης1. ΑΙΤΙΟΛΟΓΙΚΗ ΕΚΘΕΣΗΠλαίσιο της πρότασηςΗ παρούσα πρόταση βασίζεται στην ατζέντα της Ευρωπαϊκής Ένωσης για την τριτοβάθμια εκπαίδευση και στις σχέσεις ΕΕ/Ηνωμένες Πολιτείες, ένα διττό υπόβαθρο το οποίο απαιτεί αφενός η τριτοβάθμια εκπαίδευση να αποτελέσει ένα παγκόσμιο σημείο αναφοράς για τη συνάφεια των σπουδών και την αριστεία των επιδόσεων και αφετέρου αποσκοπεί στην ευρύτερη συνεργασία στον τομέα της εκπαίδευσης.Η εκπαίδευση αποτελεί σημαντικό στοιχείο της στρατηγικής της Λισσαβώνας, που ζητεί η εκπαίδευση στην Ευρωπαϊκή Ένωση να γίνει παγκόσμιο σημείο αναφοράς πριν από το 2010. Ο στόχος αυτός μπορεί να επιτευχθεί μόνον εάν η ευρωπαϊκή εκπαίδευση παρακολουθήσει στενά τις παγκόσμιες εξελίξεις και, ιδίως, δοκιμάζοντας προσεγγίσεις και πρότυπα μέσω της συνεργασίας με τις πιο εξελιγμένες χώρες του κόσμου όπως οι Ηνωμένες Πολιτείες της Αμερικής (στο εξής ΗΠΑ).Οι σχέσεις με τις ΗΠΑ έχουν στρατηγική σημασία για την ΕΕ και το πεδίο τους συνεχώς διευρύνεται. Οι ηγέτες στη διάσκεψη κορυφής ΕΕ-ΗΠΑ στο Dromoland το 2004 συμφώνησαν να αναζητήσουν τρόπους συνεργασίας και βέλτιστες πρακτικές για την ενίσχυση της οικονομικής ανάπτυξης, της δημιουργίας θέσεων εργασίας και της καινοτομίας. Στις 18 Μαΐου 2005, η Επιτροπή ενέκρινε ανακοίνωση για μια ισχυρότερη εταιρική σχέση ΕΕ – ΗΠΑ[1], η οποία, κατά το πρότυπο της στρατηγικής της Λισσαβώνας, θεωρεί ότι η συνεργασία στον τομέα της εκπαίδευσης και της κατάρτισης αποτελεί σημαντικό μέσο για την τόνωση του δυναμικού γνώσης και καινοτομίας και ζητεί την ανανέωση και την ενίσχυση της τρέχουσας συμφωνίας για την τριτοβάθμια εκπαίδευση και την επαγγελματική κατάρτιση. Στις 20 Ιουνίου 2005 οι ηγέτες στη διάσκεψη κορυφής ΕΕ – ΗΠΑ στην Ουάσιγκτον συμφώνησαν σχετικά με μία πρωτοβουλία για την ενίσχυση της διατλαντικής οικονομικής ολοκλήρωσης και ανάπτυξης, στην οποία η συνεργασία σε εκπαιδευτικά ζητήματα χαρακτηρίζεται ως ένα εργαλείο «για την αύξηση της διατλαντικής συνεργασίας καθώς εξελισσόμαστε σε οικονομίες που βασίζονται περισσότερο στη γνώση»· οι ηγέτες επίσης δεσμεύτηκαν να συνεργαστούν για την «ανανέωση και την ενίσχυση της συμφωνίας ΗΠΑ – ΕΕ στον τομέα της τριτοβάθμιας εκπαίδευσης και της επαγγελματικής κατάρτισης, στην οποία περιλαμβάνεται και το πρόγραμμα Fulbright/Ευρωπαϊκή Ένωση, προκειμένου να προωθήσουν την εκπαιδευτική συνεργασία και τις διατλαντικές ανταλλαγές μεταξύ των πολιτών μας».Η ισχύουσα συμφωνία συνήφθη το 2000 και ανανέωσε το πρόγραμμα ΕΚ/ΗΠΑ για μία ακόμα πενταετία έως το 2005. Πραγματοποιήθηκε εξωτερική αξιολόγηση από τον Οκτώβριο του 2004 έως το Μάρτιο του 2005, από την οποία προέκυψε ότι το πρόγραμμα αποτελεί ένα ισχυρό εργαλείο για τη σύναψη σταθερών διατλαντικών εταιρικών σχέσεων και συνεργειών στον τομέα της τριτοβάθμιας εκπαίδευσης και της επαγγελματικής κατάρτισης και ότι συνέβαλε στη βελτίωση της αμοιβαίας κατανόησης και της ποιότητας της ανάπτυξης του ανθρώπινου δυναμικού. Στις 27 Ιουνίου 2005 η Επιτροπή εξέδωσε μία ανακοίνωση σχετικά με τα αποτελέσματα της αξιολόγησης.[2]Η παρούσα σύσταση αφορά την εξουσιοδότηση για τη σύναψη νέας συμφωνίας για την ανανέωση του προγράμματος συνεργασίας ΕΚ/ΗΠΑ για την περίοδο 2006-2013.Στόχοι της πρότασηςΓενικός στόχοςΟι γενικοί στόχοι του προγράμματος ΕΕ/ΗΠΑ είναι:-  η βελτίωση της αμοιβαίας κατανόησης μεταξύ των λαών της Ευρωπαϊκής Ένωσης και των ΗΠΑ,-  η καλύτερη προετοιμασία των πολιτών για την κοινωνία της γνώσης.Συνεπώς, σκοπός του προγράμματος ΕΕ/ΗΠΑ θα είναι η αμοιβαία προώθηση της ποιότητας της τριτοβάθμιας εκπαίδευσης και της επαγγελματικής κατάρτισης.Ειδικοί στόχοιΟι ειδικοί στόχοι είναι οι εξής:(1) η βελτίωση της συνεργασίας Ευρωπαϊκής Ένωσης και ΗΠΑ στους τομείς της τριτοβάθμιας εκπαίδευσης και της επαγγελματικής κατάρτισης·(2) η συμβολή στην ανάπτυξη των ιδρυμάτων τριτοβάθμιας εκπαίδευσης και επαγγελματικής κατάρτισης·(3) η συμβολή στην προσωπική εξέλιξη των συμμετεχόντων με σκοπό το προσωπικό τους όφελος, αλλά και ως μέσο για την επίτευξη του γενικού στόχου του προγράμματος.(4) η συμβολή στις διατλαντικές ανταλλαγές μεταξύ των πολιτών μας.Επιχειρησιακοί στόχοιΟι επιχειρησιακοί στόχοι είναι οι εξής:(1) η υποστήριξη της συνεργασίας των ιδρυμάτων τριτοβάθμιας εκπαίδευσης και επαγγελματικής κατάρτισης με σκοπό την προώθηση κοινών προγραμμάτων σπουδών και κινητικότητας·(2) η υποστήριξη της συνεργασίας δημόσιων και ιδιωτικών οργανισμών που δραστηριοποιούνται στον τομέα της τριτοβάθμιας εκπαίδευσης και της επαγγελματικής κατάρτισης με σκοπό την ενθάρρυνση των συζητήσεων και των ανταλλαγών εμπειριών σε θέματα πολιτικής·(3) η υποστήριξη της διατλαντικής κινητικότητας επαγγελματιών με σκοπό τη βελτίωση της αμοιβαίας κατανόησης των θεμάτων που αφορούν τις σχέσεις ΕΕ/ΗΠΑ·Συνεπεία με άλλες πολιτικέςΤο πρόγραμμα ΕΕ/ΗΠΑ για την τριτοβάθμια εκπαίδευση και την επαγγελματική κατάρτιση θα είναι απόλυτα συνεπές με τα άλλα μέσα της ΕΕ στους τομείς αυτούς και συμπληρωματικό προς αυτά, προσφέροντας τη δυνατότητα να επιτευχθούν οι στόχοι για την ποιοτική εκπαίδευση μέσω της συνεργασίας μεταξύ ΕΕ και ΗΠΑ. Επιπλέον, το πρόγραμμα θα συμβάλει στην διατλαντική συνεργασία μεταξύ των λαών, ένα στοιχεία που λείπει από τα άλλα προγράμματα της ΕΕ για την εκπαίδευση και την επαγγελματική.Το πρόγραμμα αυτό θα συμπληρώσει επίσης τις δραστηριότητες των Κέντρων της ΕΕ, δεδομένου ότι προσφέρει πρόσθετες δυνατότητες ανταλλαγών και ενθαρρύνει τη διαρθρωτική συνεργασία ιδρυμάτων και οργανισμών από τις δύο όχθες του Ατλαντικού.Διαβουλευσεισ με τα ενδιαφερομενα μερη-  Μελέτη για τις μεθόδους συνεργασίας στον τομέα της επαγγελματικής εκπαίδευσης και κατάρτισης (2001)Η μελέτη την οποία ανέθεσε η Επιτροπή επιβεβαίωσε την αξία της συνεργασίας ΕΚ/ΗΠΑ στον τομέα της επαγγελματικής κατάρτισης. Αν και τα ιδρύματα επαγγελματικής κατάρτισης δεν είναι βέβαιο πως είναι καλά προετοιμασμένα για τη διατλαντική συνεργασία, υπάρχουν, ωστόσο, πάρα πολλές δυνατότητες για αμοιβαίο εμπλουτισμό μέσω αυτού του είδους συνεργασίας, η οποία προσφέρει νέες ευκαιρίες για τη διατλαντική κινητικότητα των σπουδαστών, των καταρτιζόμενων και του προσωπικού, που διαφορετικά δεν θα είχαν την ευκαιρία αυτή. Η μελέτη τονίζει ότι για να συνυπάρξει μια δέσμη επαγγελματικής κατάρτισης με την τριτοβάθμια εκπαίδευση, είναι απαραίτητο να γίνει σημαντική αύξηση του προϋπολογισμού.-  Ενδιάμεση εξωτερική αξιολόγησηΗ εξωτερική αξιολόγηση ολοκληρώθηκε στις αρχές του 2005 και επιβεβαίωσε την αποτελεσματικότητα και την καταλληλότητα του προγράμματος, καθώς και τον επωφελή χαρακτήρα του για τα ιδρύματα, τις σχολές και τους σπουδαστές που συμμετέχουν. Ωστόσο, το πρόγραμμα θεωρείται πολύ μικρό για να έχει αντίκτυπο στην αμοιβαία κατανόηση μεταξύ των λαών της Ευρωπαϊκής Ένωσης και των ΗΠΑ. Αν και τα σχέδια είναι σε μεγάλο βαθμό βιώσιμα, δεν συνεχίζονται όλες οι δραστηριότητες με τον ίδιο τρόπο. Οι αξιολογητές προτείνουν ιδίως την εισαγωγή ενός συστήματος πρόσθετων επιδοτήσεων κινητικότητας για τα επιτυχημένα σχέδια.- Το σεμινάριο που πραγματοποιήθηκε στην Ουάσινγκτον το 2004 σχετικά με το μέλλον της συνεργασίας ΕΕ/ΗΠΑ.Στις 27 Νοεμβρίου 2004 διοργανώθηκε στην Ουάσινγκτον συζήτηση στρογγυλής τραπέζης με διακεκριμένους ειδικούς από τις ΗΠΑ και την ΕΕ και εκπροσώπους κυβερνήσεων σε συνεργασία με το Υπουργείο Παιδείας των ΗΠΑ (FISPE). Οι ειδικοί κατέληξαν στο συμπέρασμα ότι το πρόγραμμα ΕΕ-ΗΠΑ είναι πολύτιμο για τα ιδρύματα, τις σχολές και τους σπουδαστές που συμμετέχουν σε αυτό και έχει στρατηγική σημασία για τις σχέσεις μεταξύ των λαών της ΕΕ και των ΗΠΑ. Επισήμαναν ότι το πρόγραμμα επιτρέπει την ανάπτυξη διατλαντικών πολυμερών εταιρικών σχέσεων με θετικό αντίκτυπο για τις σχολές και τους σπουδαστές που συμμετέχουν στις ανταλλαγές. Οι σπουδαστές αυτοί, ιδιαίτερα, μπορούν να αναπτύξουν εντυπωσιακά τις διαπολιτιστικές γνώσεις τους, να αυξήσουν την προσαρμοστικότητά τους, να βελτιώσουν τις ακαδημαϊκές επιδόσεις τους και να ενισχύσουν τις ευκαιρίες για εξεύρεση ποιοτικής εργασίας στη διεθνή αγορά. Υπογραμμίστηκε επίσης ότι πρέπει να καταβληθούν περισσότερες προσπάθειες ώστε το πρόγραμμα να έχει μεγαλύτερο και πιο μακροπρόθεσμο αντίκτυπο. Για το σκοπό αυτό απαιτείται ένα πρόγραμμα μεγαλύτερης κλίμακας και μέτρα για την προώθηση της βιωσιμότητας των μεμονωμένων σχεδίων. Τέλος, προτάθηκε να συνδυαστεί το πρόγραμμα με διάλογο σχετικά με τα μέτρα και την πολιτική για θέματα που αφορούν τα συστήματα.Επιλογεσ που εξεταστηκανΠροσεγγίσεις και εργαλεία: Διάλογος για την πολιτική και συντονισμόςΟ διάλογος Ευρωπαϊκής Ένωσης και ΗΠΑ μπορεί ασφαλώς να συμβάλει στην καλύτερη κατανόηση των στρατηγικών για την εκπαίδευση και την κατάρτιση, να προκαλέσει ανταλλαγές ορθών πρακτικών και τελικά να οδηγήσει στη λήψη μέτρων που θα έχουν άμεσο αντίκτυπο στους πολίτες.Ωστόσο, μόνο ο διάλογος αυτός δεν είναι αρκετός για να προκαλέσει μια καινοτόμο συνεργασία μεταξύ των ατόμων, για την οποία η πρωτοβουλία θα ξεκινούσε από τη βάση, ή για να βελτιώσει την υψηλής ποιότητας κινητικότητα των νέων και την καλύτερη πρόσβαση τόσο των νέων όσο και των οργανισμών στη διατλαντική ανταλλαγή εμπειριών. Απαιτείται ένα ειδικό πρόγραμμα ενεργειών για την ενθάρρυνση και την υποστήριξη αυτής της δραστηριότητας.Πιθανές εναλλακτικές λύσεις για ένα πρόγραμμα δαπανώνΕνσωμάτωση σε υπάρχοντα ή προτεινόμενα πλαίσιαΤα υπάρχοντα προγράμματα εκπαίδευσης και κατάρτισης όπως το « ΣΩΚΡΑΤΗΣ » και το « Leonardo da Vinci » έχουν σχεδιαστεί αποκλειστικά για το κοινό των κρατών μελών στο οποίο και απευθύνονται. Η διαδικασία για τη λήψη των αποφάσεων, η τυπολογία των ενεργειών και οι μηχανισμοί υλοποίησης δεν είναι κατάλληλοι για τη διμερή συνεργασία ΕΕ/ΗΠΑ στους τομείς της τριτοβάθμιας εκπαίδευσης και της επαγγελματικής κατάρτισης. Το ίδιο ισχύει και για το μελλοντικό πρόγραμμα διά βίου μάθησης.Το πρόγραμμα « Erasmus Mundus » αποσκοπεί στη βελτίωση της ποιότητας στην τριτοβάθμια εκπαίδευση της Ευρωπαϊκής Ένωσης και στην προώθησή της σε παγκόσμιο επίπεδο μέσω ενός συστήματος υποτροφιών για σπουδαστές και πανεπιστημιακούς από τρίτες χώρες. Το Erasmus Mundus είναι ένα πρόγραμμα τριτοβάθμιας εκπαίδευσης που αποσκοπεί κυρίως να προσελκύσει σπουδαστές από τρίτες χώρες σε μεταπτυχιακό επίπεδο. Το Erasmus Mundus δεν έχει σχεδιαστεί για διμερείς ανταλλαγές, ανάπτυξη διεθνών προγραμμάτων σπουδών και συνεργασία μεταξύ ιδρυμάτων. Δεν αφορά την επαγγελματική κατάρτιση και απευθύνεται στους πτυχιούχους, ενώ το προτεινόμενο πρόγραμμα συνεργασίας με τις ΗΠΑ επικεντρώνεται σε δραστηριότητες προπτυχιακού επιπέδου.Τα άλλα εξωτερικά προγράμματα είναι εξίσου ακατάλληλα για την επίτευξη των στόχων της διμερούς συνεργασίας ΕΕ/ΗΠΑ που προτείνεται εδώ.Ανανέωση της συμφωνίας και συνέχιση του προγράμματος με την παρούσα μορφή τουΗ προτεινόμενη συμφωνία και το πρόγραμμα που θα θεσπίσει δεν απομακρύνονται ριζικά από τη σημερινή δομή της συνεργασίας και ευθυγραμμίζονται με την ανακοίνωσης της Επιτροπής, της 18ης Μαΐου 2005[3], με την οποία ζητείται η ενίσχυση της τρέχουσας συνεργασίας, και με την κοινή δέσμευση που ανέλαβαν στη διάσκεψη κορυφής ΕΕ-ΗΠΑ τον Ιούνιο του 2005 για την ανανέωση και την ενίσχυση της συμφωνίας με σκοπό την τόνωση της συνεργασίας στον τομέα της εκπαίδευσης και των διατλαντικών ανταλλαγών μεταξύ των πολιτών της ΕΕ και των ΗΠΑ.Στο πρόγραμμα θα ληφθούν υπόψη τα διδάγματα από την εμπειρία του παρελθόντος και από την ανεξάρτητη, ενδιάμεση αξιολόγηση· θα υπάρξει διαφοροποίηση μεταξύ της τριτοβάθμιας εκπαίδευσης και της επαγγελματικής κατάρτισης και θα δοθεί έμφαση στην αριστεία και στη βελτίωση των ανταλλαγών σπουδαστών και νέων.Από την αξιολόγηση διαπιστώθηκε ότι ο μικρός προϋπολογισμός του παρόντος προγράμματος περιόρισε το δυνητικό αντίκτυπο του προγράμματος στην τριτοβάθμια εκπαίδευση και δεν επέτρεψε την ανάπτυξη σημαντικών συνεργασιών στον τομέα της επαγγελματικής κατάρτισης. Το πρόγραμμα που θα θεσπιστεί βάσει της προτεινόμενης συμφωνίας προβλέπει αύξηση του προϋπολογισμού (από 2 εκατ. ευρώ σε κατά μέσο όρο 8 εκατ. ευρώ ετησίως) ώστε να ληφθεί υπόψη το μέγεθος των συστημάτων τριτοβάθμιας εκπαίδευσης και επαγγελματικής κατάρτισης της ΕΕ και των ΗΠΑ καθώς και το δυναμικό για συνεργασία.Αξιολόγηση του θετικού και του αρνητικού αντικτύπου των επιλογών που εξετάστηκανΗ επίτευξη των στόχων του προγράμματος θα έχει θετικό αντίκτυπο, τόσο βραχυπρόθεσμα όσο και μακροπρόθεσμα, στους νέους καθώς και στα ιδρύματα και τους οργανισμούς που δραστηριοποιούνται στον τομέα της τριτοβάθμιας εκπαίδευσης και της επαγγελματικής κατάρτισης. Η διατλαντική κινητικότητα θα προσφέρει στους συμμετέχοντες πολύτιμη εμπειρία, η οποία θα τους βοηθήσει να ενσωματωθούν καλύτερα στη σημερινή κοινωνία και στην οικονομία της γνώσης.Η συνεργασία των ιδρυμάτων θα τα βοηθήσει να βελτιώσουν τα πρόγραμμα σπουδών τους και τις μεθόδους διδασκαλίας τους μέσω της ανταλλαγής ορθών πρακτικών και της από κοινού ανάπτυξης νέων προσεγγίσεων.Μακροπρόθεσμα, η συνεργασία θα συμβάλλει στη διατήρηση του πολύ καλού επιπέδου κατανόησης μεταξύ Ευρωπαϊκής Ένωσης και ΗΠΑ.Δεν υπάρχει σύγκρουση επιπτώσεων σε κοινωνικό, οικονομικό ή περιβαλλοντικό επίπεδο.Οι λόγοι που οδήγησαν στην παρούσα επιλογήΕίναι γενικά αποδεκτό ότι η τριτοβάθμια εκπαίδευση πρέπει να παραμείνει βασικό συστατικό στοιχείο του προγράμματος. Ταυτόχρονα, το πρόγραμμα θα προσφέρει την ευκαιρία σε οργανισμούς επαγγελματικής εκπαίδευσης και κατάρτισης να πάρουν μέρος σε διατλαντικές συνεργασίες τις οποίες δεν θα μπορούσαν να επιτύχουν διαφορετικά.Στο πλαίσιο της διά βίου εκπαίδευσης και με σκοπό να ενισχυθεί η διάσταση των σχέσεων ΕΕ/ΗΠΑ σε επίπεδο ατόμων, το πρόγραμμα θα είναι ανοιχτό και στους νέους επαγγελματίες, κυρίως εκτός της πανεπιστημιακής κοινότητας και της δημόσιας διοίκησης, οι οποίοι επιθυμούν να παρακολουθήσουν σπουδές ή κατάρτιση σε τομείς που συνδέονται ιδιαίτερα με τη σχέση ΕΕ/ΗΠΑ, και οι οποίοι θα προσδιοριστούν στις διαβουλεύσεις με τις αρχές των ΗΠΑ.Ο αντίκτυπος του προγράμματος θα ενισχυθεί με την εισαγωγή σχεδίων με γνώμονα την πολιτική σε τομείς κοινού ενδιαφέροντος για την Ευρωπαϊκή Ένωση και τις ΗΠΑ. Δηλαδή, σχέδια που θα έχουν αντίκτυπο στα σχετικά συστήματα, ο οποίος μπορεί να επεκτείνεται πέρα από τα ιδρύματα/οργανισμούς/άτομα που άμεσα συμμετέχουν στην υλοποίησή τους. Τα σχέδια αυτά θα αποσκοπούν στην αύξηση της γνώσης και στην ανταλλαγή ορθών πρακτικών όσον αφορά την ποιότητα κα τη συμβατότητα των συστημάτων εκπαίδευσης και κατάρτισης, την πρόσβαση στη διά βίου μάθηση και το άνοιγμα των συστημάτων εκπαίδευσης και κατάρτισης στον κόσμο.Νομικά στοιχεία της πρότασηςΝομική βάσηΗ πρόταση βασίζεται στα άρθρα 149, 150 και 300 της Συνθήκης.Επικουρικότητα και αναλογικότηταΤο πρόγραμμα θα συμπληρώσει τα διμερή σχέδια συνεργασίας των κρατών μελών και των ΗΠΑ προτείνοντας τη συνέχιση ενός πολύπλευρου πλαισίου συνεργασίας. Θα σεβαστεί απόλυτα την αρμοδιότητα των κρατών μελών αφήνοντάς τους την πρωτοβουλία στα ιδρύματα και τους οργανισμούς. Το προτεινόμενο πρόγραμμα δεν προβλέπει καμιά ρυθμιστική προσέγγιση η οποία θα μπορούσε να έρθει σε σύγκρουση με την αποκλειστική αρμοδιότητα των κρατών μελών στον τομέα αυτόν. Η αναλογικότητα είναι εξασφαλισμένη.Περιγραφή της παρέμβασηςΤο πρόγραμμα θα επιδιώξει τους στόχους του μέσω των ακόλουθων ενεργειών:Ενέργειες του προγράμματος για την τριτοβάθμια εκπαίδευση και την επαγγελματική κατάρτισηΣχέδια κοινοπραξιώνΤο κοινό-στόχος της ενέργειας αυτής θα είναι τα ιδρύματα και οι οργανισμοί της τριτοβάθμιας εκπαίδευσης και της επαγγελματικής κατάρτισης, το προσωπικό, οι σπουδαστές και οι καρτιζόμενοί τους. Η ενέργεια θα αποσκοπεί σε δύο ειδικούς στόχους: τη συμβολή στην ανάπτυξη των ιδρυμάτων και των οργανισμών τριτοβάθμιας εκπαίδευσης και επαγγελματικής κατάρτισης και στην αύξηση της κινητικότητας του προσωπικού, των σπουδαστών και των καταρτιζομένων.Αυτό το είδος σχεδίων θα είναι σε μεγάλο βαθμό η συνέχιση του είδους των κοινών σχεδίων που χρηματοδοτούνται αυτή τη στιγμή.Τα σχέδια κοινοπραξιών θα εστιάζονται στους τομείς προτεραιότητας που θεωρούνται πρωταρχικοί για τη συνεργασία ΕΕ/ΗΠΑ σε συνεργασία με τις αρχές των ΗΠΑ.Σχέδια κινητικότητας (παρακολούθησης) που προωθούν την αριστείαΣτο πλαίσιο της ενέργειας αυτής, τα σχέδια κοινοπραξιών που θα αποδειχτεί ότι έχουν πολύ υψηλή ποιότητα θα μπορέσουν να λάβουν περαιτέρω χρηματοοικονομική υποστήριξη στο τέλος της αρχικής περιόδου των 3 ή 4 ετών με αποκλειστικό στόχο τη χρηματοδότηση πρόσθετων ευκαιριών για την κινητικότητα των σπουδαστών. Το μέτρο αυτό θα βελτιώσει το κύρος του προγράμματος, δίνοντας έμφαση στην αριστεία. Έτσι θα αυξηθούν τα κίνητρα των χρηματοδοτούμενων σχεδίων για την παράδοση και τη συμβολή στη βιωσιμότητα των καλής ποιότητας σχεδίων για την κινητικότητα.Μέτρα με γνώμονα την πολιτικήΤο κοινό-στόχος της ενέργειας αυτής θα είναι οι οργανισμοί που ασχολούνται με την τριτοβάθμια εκπαίδευση και την επαγγελματική κατάρτιση. Ειδικός στόχος της ενέργειας αυτής θα είναι η βελτίωση της συνεργασίας μεταξύ της ΕΕ και των ΗΠΑ όσον αφορά την ανάπτυξη της τριτοβάθμιας εκπαίδευσης και της επαγγελματικής κατάρτισης με επίκεντρο τα θέματα προτεραιότητας. Μακροπρόθεσμα, η ενέργεια αυτή θα έχει αντίκτυπο στην ανάπτυξη της σχετικής πολιτικής και των σχετικών συστημάτων.Στην κατηγορία αυτή οι δραστηριότητες θα μπορούσαν να περιλαμβάνουν μελέτες, διαλέξεις, σεμινάρια, ομάδες εργασίας και μεθόδους συγκριτικής αξιολόγησης.Ατομικές υποτροφίες κινητικότητας «Schuman-Fulbright»Η ομάδα-στόχος αυτής της ενέργειας θα είναι οι νεαροί επαγγελματίες, σε ατομικό επίπεδο, κυρίως εκτός των πανεπιστημίων και της δημόσιας διοίκησης (υπεύθυνοι για τη λήψη αποφάσεων, εκπρόσωποι κοινωνικών εταίρων, δημοσιογράφοι κ.λπ.) οι οποίοι επιθυμούν να παρακολουθήσουν σπουδές ή κατάρτιση σε τομείς που συνδέονται ιδιαίτερα με τη σχέση ΕΕ/ΗΠΑ, και οι οποίοι θα προσδιοριστούν στις διαβουλεύσεις με τις αμερικανικές αρχές.Δημοσιονομικές επιπτώσειςΤο προτεινόμενο πρόγραμμα θα έχει κόστος κατ’ ανώτερο 58,1 M€ για περίοδο οκτώ ετών (2006-2013), με την προϋπόθεση ότι θα διατεθούν τα κονδύλια συγχρηματοδότησης από τις ΗΠΑ.Η Επιτροπή θα επιδιώξει να εισαγάγει στο κείμενο της συμφωνίας μια ρήτρα ενδιάμεσης αναθεώρησης, η οποία θα επιτρέπει τον αναπροσανατολισμό των δραστηριοτήτων και την επανεξέταση του προϋπολογισμού του προγράμματος εντός των ορίων της δημοσιονομικής προοπτικής.Αιτιολόγηση της αύξησης του προϋπολογισμούΌπως αναφέρεται στο σημείο 5.2, ο μικρός προϋπολογισμός του παρόντος προγράμματος περιόρισε το δυνητικό αντίκτυπο του προγράμματος στην τριτοβάθμια εκπαίδευση και δεν επέτρεψε την ανάπτυξη σημαντικών συνεργασιών στον τομέα της επαγγελματικής κατάρτισης.Κόστος - Ποσά αναφοράς για τον υπολογισμό του κόστουςΕνέργειες για την τριτοβάθμια εκπαίδευση και την επαγγελματική κατάρτισηΚοινοπραξίες: 185.000 EUR από τα οποία 165.000 EUR είναι επιδοτήσεις κινητικότητας (1000 EUR το μήνα + 1000 EUR για έξοδα ταξιδιού ανά σπουδαστή για μια μέση περίοδο σπουδών 4 μηνών για 33 σπουδαστές συνολικά) και 20.000 EUR είναι κατ’ αποκοπή ποσά για τους εταίρους των κοινοπραξιών. Όταν τα σχέδια δεν περιλαμβάνουν κινητικότητα η μέση επιδότηση είναι 120.000 EUR.Αριστεία: 120.000 EUR για πρόσθετες ευκαιρίες κινητικότητας (1000 EUR το μήνα + 1000 EUR για έξοδα ταξιδιού ανά σπουδαστή για μια μέση περίοδο σπουδών 4 μηνών για 24 σπουδαστές συνολικά). Η χρηματοδότηση για την ένωση Alumni εκτιμάται στα 15.000 EUR ετησίως.Άλλα μέτραΜέτρα με γνώμονα την πολιτική 100.000 EURΑτομικές υποτροφίες κινητικότητας «Schuman-Fulbright»: 32.000 (5.000 EUR το μήνα + 2.000 για έξοδα ταξιδιού ανά υπότροφο για μια μέση περίοδο 6 μηνών)Επιδιωκόμενα αποτελέσματαΤο πρόγραμμα θα υποστηρίξει 519 σχέδια περίπου για μια περίοδο οκτώ ετών (βλ. λεπτομέρειες στο σημείο 8 του δημοσιονομικού δελτίου). 17.000 πολίτες από την ΕΕ και τις ΗΠΑ θα συμμετάσχουν στις δραστηριότητες κινητικότητας καθ’ όλη τη διάρκεια του προγράμματος.2. ΣΥΣΤΑΣΗΗ Επιτροπή επομένως συνιστά στο Συμβούλιο:-  η Επιτροπή να εξουσιοδοτηθεί, εξ ονόματος της Ευρωπαϊκής Κοινότητας, να διαπραγματευτεί με τις Ηνωμένες Πολιτείες της Αμερικής μια συμφωνία ανανέωσης του προγράμματος συνεργασίας στον τομέα της τριτοβάθμιας εκπαίδευσης και της επαγγελματικής κατάρτισης για την περίοδο 2006-2013·-  η Επιτροπή, σύμφωνα με το άρθρο 300 παράγραφος 1 της Συνθήκης, να διεξαγάγει διαπραγματεύσεις σε συνεργασία με την ειδική επιτροπή που ορίζεται από το Συμβούλιο και στο πλαίσιο των επισυναπτόμενων οδηγιών διαπραγμάτευσης.ΠΑΡΑΡΤΗΜΑ 1Οδηγίες διαπραγμάτευσης1.  Στόχος των διαπραγματεύσεων είναι η σύναψη συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής στον τομέα της τριτοβάθμιας εκπαίδευσης και της επαγγελματικής κατάρτισης. Με τη συμφωνία αυτή θα θεσπιστεί ένα πρόγραμμα συνεργασίας στους τομείς αυτούς·2.  Το πρόγραμμα θα διαχειρίζονται από κοινού η Επιτροπή και οι αρμόδιες αρχές των ΗΠΑ· οι μέθοδοι εφαρμογής, παρακολούθησης και αξιολόγησης θα καθοριστούν από κοινού.3.  Προβλέπονται τέσσερις βασικές ενέργειες: Σχέδια κοινοπραξιών, σχέδια κινητικότητας για αριστεία, μέτρα με γνώμονα την πολιτική και ατομικές υποτροφίες κινητικότητας “Schuman-Fulbright”·4.  Τα σχέδια κοινοπραξιών, στα οποία θα συμμετέχουν τουλάχιστον τρία ιδρύματα τριτοβάθμιας εκπαίδευσης ή κατάρτισης από την Ευρωπαϊκή Ένωση και τρία αντίστοιχα ιδρύματα από τις ΗΠΑ, θα έχουν ως κύριο επίκεντρό τους την ανάπτυξη προγραμμάτων σπουδών και τις ανταλλαγές σπουδαστών. Τα σχέδια θα έχουν ως επίκεντρό τους σημαντικότερους τομείς προτεραιότητας για τη συνεργασία ΕΕ-ΗΠΑ, οι οποίοι θα προσδιοριστούν στις διαβουλεύσεις με τις αμερικανικές αρχές.5.  Τα σχέδια κοινοπραξιών που θα αποδειχτεί ότι είναι πολύ υψηλής ποιότητας θα αποτελέσουν σχέδια κινητικότητας που προωθούν την αριστεία και θα λάβουν πρόσθετη χρηματοοικονομική υποστήριξη η οποία θα καλύψει αποκλειστικά την κινητικότητα των σπουδαστών.6.  Τα μέτρα με γνώμονα την πολιτική θα συμπεριλάβουν μελέτες, διαλέξεις, σεμινάρια, ομάδες εργασίας, μεθόδους συγκριτικής αξιολόγησης και την αντιμετώπιση οριζόντιων θεμάτων τριτοβάθμιας εκπαίδευσης και επαγγελματικής κατάρτισης.7.  Οι ατομικές υποτροφίες κινητικότητας «Schuman-Fulbright» απευθύνονται στους επαγγελματίες, κυρίως εκτός των πανεπιστημίων και της δημόσιας διοίκησης (υπεύθυνους για τη λήψη αποφάσεων, εκπροσώπους κοινωνικών εταίρων, δημοσιογράφους κ.λπ.) οι οποίοι επιθυμούν να παρακολουθήσουν σπουδές ή κατάρτιση σε τομείς που συνδέονται ιδιαίτερα με τη σχέση ΕΕ/ΗΠΑ.8.  Η υλοποίηση των ενεργειών θα πραγματοποιηθεί με προσκλήσεις υποβολής προτάσεων.9.  Τα σχέδια που θα επιλεγούν θα συγχρηματοδοτηθούν εξίσου από τα δύο μέρη.10.  Κάθε μέρος θα συμβάλει στο πρόγραμμα με συνολικό προϋπολογισμό 58 εκατ. EUR περίπου.11.  Θα συσταθεί μια κοινή επιτροπή με σκοπό την επανεξέταση των δραστηριοτήτων συνεργασίας που θα πραγματοποιηθούν στο πλαίσιο της συμφωνίας.12.  Στη συμφωνία θα περιληφθεί μια ρήτρα επανεξέτασης, η οποία θα επιτρέπει τον αναπροσανατολισμό των δραστηριοτήτων και την επαναξιολόγηση του προϋπολογισμού που διατίθεται για το πρόγραμμα εντός των ορίων της δημοσιονομικής προοπτικής.LEGISLATIVE FINANCIAL STATEMENTNAME OF THE PROPOSAL:Recommendation for a COUNCIL DECISION authorising the Commission to negotiate with the United States of America (hereafter ‘the US’) an agreement renewing the co-operation programme in the field of higher education and vocational training.2. ABM / ABB FRAMEWORKPolicy area: EDUCATION AND CULTUREObjective: "Mutually improve the quality of education through cooperation with third countries".Activity: EDUCATION3. BUDGET LINES3.1. Budget lines (operational lines and related technical and administrative assistance lines (ex- B.A lines) including headings :15.02.03 Co-operation with non-member countries on education and vocational training15.01.04.21 Co-operation with non-member countries on education and vocational training – Expenditure on administrative management3.2. Duration of the action and of the financial impact: 2006-2013The final duration of the action will be determined in the course of the negotiation and will be subject to a mid-term review clause.3.3. Budgetary characteristics ( add rows if necessary ) :Budget line | Type of expenditure | New | EFTA contribution | Contributions from applicant countries | Heading in financial perspective |15.02.03 | Non-comp | Diff | NO | NO | NO | No 4 |15.01.04.21 | Non-comp | Diff | NO | NO | NO | No 4 |4. SUMMARY OF RESOURCES4.1. Financial Resources4.1.1. Summary of commitment appropriations (CA) and payment appropriations (PA)UR million (to 3 decimal places)Annual requirements | 2006 | 2007 | 2008 | 2009 | 2010 | 2011-2013 on an annual basis and later |Total number of human resources | 3,5 | 3,5 | 3,5 | 3,5 | 3,5 | 3,5 |5. CHARACTERISTICS AND OBJECTIVES5.1. Need to be met in the short or long termThe bilateral cooperation agreement in the field of higher education and vocational training will seek to enhance mutual understanding among the peoples of the EU and The US, to better prepare citizens for the knowledge society and to mutually enhance the quality of higher education, training and non-formal education for young people in the EU and in The US.The bilateral cooperation agreement responds to a political desire by the parties at the highest level.5.2. Value-added of Community involvement and coherence of the proposal with other financial instruments and possible synergyThe relations with the US are of strategic importance for the EU and their scope is constantly widening. Leaders at the Dromoland EU-US Summit of 2004 agreed to look for cooperative means and best practices to enhance economic growth, job creation and innovation. On 18 May 2005 the Commission adopted a communication on a stronger EU-US partnership which, in line with the Lisbon objective, identified cooperation in education and training as an important tool for stimulating knowledge and innovation dynamic and called for renewing and reinforcing the current agreement on Higher Education and Vocational Training.The EU-US programme would provide added value at a number of levels: building institutional Transatlantic bridges, provide individuals, academic and administrative staff and students with their own transatlantic networks, develop specific subjects and disciplines. Also the renewal of EU-US cooperation programme in higher education and vocational training would preserve and develop the multilateral approach involving in each action institutions and people from different Member States. This multilateral approach has so far proved to be effective to purse the objective of the programme in terms of increasing mutual understanding and improving the quality of education and training in the EU in The US. It has also proved to bear certain economies of scope, scale and quality enhancement with respect to bilateral programmes.The objectives of the EU/US programme in higher education and vocational training would be fully consistent with those of other EU instruments in these areas. The agreement would set up a framework that would complement other programmes giving the possibility of pursuing objectives of quality education though collaboration between the EU and The US. In addition, the programme would bring in a transatlantic people-to-people cooperation which is absent in other EU education and training programmes.In particular, the bilateral cooperation programme will complement the Erasmus Mundus programme in that it will focus on undergraduate mobility and include transatlantic exchanges in the field of vocational training.The programme would also complement the activities of EU Centres supported by the European Union in that it offers additional possibilities for exchanges and encourages structural cooperation between institutions and organisations from both sides of the Atlantic.5.3. Objectives, expected results and related indicators of the prop osal in the context of the ABM frameworkObjective | Non exhaustive list of indicators |General objectives |To enhance mutual understanding among the peoples of the European Union and the US; To better prepare citizens for the knowledge society; To mutually enhance the quality of education. | Quantitative data on perception among programme users and stakeholders obtained through surveys carried out during interim and ex-post evaluation |Specific objectives |to enhance collaboration between the European Union and the US in the domains of higher education and training; to contribute to the development of higher education and training institutions; to contribute to individual participants’ personal development for their personal sake and as a way to achieve the general objective of the programme. | Quantitative data on perception of officials and administrators obtained through direct interviews; Quantitative data on perception of individuals responsible for institutions and organisations involved in the programme obtained through surveys; Quantitative data on participants’ perceptions obtained through surveys. |Results can be defined as an advantage or disadvantage which direct addressees obtain at the end of their participation in a public intervention. They should therefore be identified in relation with the operational objectives of the intervention.Operational objectives | Results obtained by participants |To support collaboration between higher education and vocational training institutions with a view to promoting joint study programmes and mobility; | Institutions: improved curricula and teaching methodologies; greater transparency and understanding of respective credit system; improved preparedness for transatlantic cooperation; Students: enriching transatlantic experience; better education and cultural understanding. |To support collaboration between public and private organisations active in the field of higher education and vocational training with a view to encouraging discussion and exchange of experience on policy issues; | Organisations, institutions: better understating of policy issues; |To support transatlantic mobility of professionals with a view to improving mutual understanding of issues relevant to EU/US relations. | Individuals: better understanding of key issues in EU/US relations. |5.4. Method of Implementation (indicative)Show below the method(s)[8] chosen for the implementation of the action.X Centralised ManagementX Directly by the CommissionX Indirectly by delegation to:X Executive Agencyٱ Bodies set up by the Communities as referred to in art. 185 of the Financial Regulationٱ National public-sector bodies/bodies with public-service missionٱ Shared or decentralised managementٱ With Member statesٱ With Third countriesٱ Joint management with international organisations (please specify)The proposed programme is based on the principle of joint funding from the European Union and from the US. Call for proposals are administered by the European Commission on the basis of joint guidelines agreed beforehand with US authorities.The legal basis will include the possibility of having recourse to an Executive Agency. If the proposed financial envelope of the EU/US programme is maintained the recourse to an Executive Agency will be justified. The recourse to an Executive agency will also be justified in the case the financial envelope of the EU/US programme is reduced but a very similar agreement be concluded with Canada increasing economies of scale and providing a rationale for implementation of some actions through an Executive Agency.6. MONITORING AND EVALUATION6.1. Monitoring systemMonitoring of the joint EU/US projects will be implemented through a combination of desk monitoring (based on regular reporting from grant holders), and on site monitoring carried out by the Commission and by the appropriate structure designated by the US.6.2. Evaluation6.2.1. Ex-ante evaluationThe ex-ante evaluation is based on experience acquired implementing the current phase of the programme, direct feedback from programme users, a study on the vocational training strand within the programme, expert consultations and an interim evaluation of the current phase of the programme.The explanatory memorandum covers the main aspects of ex-ante evaluation and impact assessment.The main findings of the ex-ante evaluation as regards higher education and vocational training are the following:-  the programme is beneficial for the institutions, faculties and students involved. In particular the programme is effective in improving students and staff cross-cultural understanding.-  the programme also contributed to curriculum development and especially to consolidating transatlantic networks of universities and vocational training institutions.-  the programme is, however, considered too small to have had an impact on the mutual understanding between the people of the European Union and the US.-  sustainability of mobility projects was put into question due to lack of follow-up funding.-  for a vocational training strand to coexist with higher education, a significant budget increase is necessary;-  a specific approach was necessary for vocational education and training adapting certain implementation criteria to the specific reality of this field;-  the interim evaluation suggest some operational changes: a) increase the duration of consortia projects; b) put emphasis on identification and exchange of best practices; c) introduce a system of additional mobility grants for successful projects.6.2.2. Measures taken following an intermediate/ex-post evaluation (lessons learned from similar experiences in the past)The proposed programme will be designed taking into account the conclusions from the ex-ante evaluation, namely, it would-  maintain the well tested and proven components of the programme;-  develop a specific approach for vocational training;-  build on projects of proven excellence;-  reinforce mobility;-  increase the financial envelope of the programme.6.2.3. Terms and frequency of future evaluationIn principle, an interim evaluation will be undertaken after the first three years of implementation and an ex-post final evaluation will be launched at the end of the intervention.7. Anti-fraud measuresFunding decisions and contracts between the Commission and the beneficiaries provide for in situ checks to be carried out on the premises of beneficiaries of a European Community grant by the Commission and the Court of Auditors, and bestow the power to require evidence of any expenditure made under such contracts, agreements and legal undertakings within five years following the end of the contractual period.Beneficiaries are subject to reporting and financial accounting obligations, and these are analysed from the point of view of content and eligibility of expenditure, bearing in mind the purpose of the European Community funding, and taking account of contractual obligations and of the principles of economy and sound financial management.Appended to the financial agreements is information of an administrative and financial nature, designed to specify the kind of expenditure which is eligible under such agreements. Where appropriate, European Community coverage of certain cost elements will be limited to items which are real, identifiable and verifiable in the beneficiary's book-keeping arrangements, so as to facilitate checking and auditing (and evaluation for selection purposes) of projects in receipt of funding. 8. DETAILS OF RESOURCES8.1. Objectives of the proposal in terms of their financial costCommitment appropriations in EUR million (to 3 decimal places)8.2.2. escription of tasks deriving from the actionA*/AD: Policy development, programme manager, relations with partner countries:B*/AST Financial assistantC*/AST Secretarial and financial support8.2.3. Sources of human resources (statutory)(When more than one source is stated, please indicate the number of posts originating from each of the sources)2,5 Posts currently allocated to the management of the programme to be replaced or extended.( Posts pre-allocated within the APS/PDB exercise for year n1 Posts to be requested in the next APS/PDB procedure( Posts to be redeployed using existing resources within the managing service (internal redeployment)( Posts required for year n although not foreseen in the APS/PDB exercise of the year in question8.2.4. Other Administrative expenditure included in reference amount (XX 01 04/05 – Expenditure on administrative management)EUR million (to 3 decimal places)Officials and temporary staff (XX 01 01) | 0,378 | 0,378 | 0,378 | 0,378 | 0,378 | 1,134 |Staff financed by Art XX 01 02 (auxiliary, END, contract staff, etc.) (specify budget line) |Total cost of Human Resources and associated costs (NOT in reference amount) | 0,378 | 0,378 | 0,378 | 0,378 | 0,378 | 1,134 |Calculation– Officials and Temporary agents:3,5 staff x 8 years x108.000 EUR = EUR 3.024.000This calculation is based on the assumption that the Executive Agency Education, Audiovisual and Culture will be involved in the implementation of the programme. If this is not the case, 2 additional Commission staff would be required.Calculation– Staff financed under art. XX 01 02N.A.8.2.6. Other administrative expenditure not included in reference amountEUR million (to 3 decimal places)2006 | 2007 | 2008 | 2009 | 2010 | 2011- 2013 | TOTAL |XX 01 02 11 01 – Missions | 0,010 | 0,010 | 0,010 | 0,010 | 0,010 | 0,030 | 0,080 |XX 01 02 11 02 – Meetings & Conferences |XX 01 02 11 03 – Committees[13] Joint EU/US committee set up by the agreement | 0,018 | 0,018 | 0,035 | 0,070 |XX 01 02 11 04 – Studies & consultations |XX 01 02 11 05 - Information systems |2 Total Other Management Expenditure (XX 01 02 11) |3 Other expenditure of an administrative nature (specify including reference to budget line) |Total Administrative expenditure, other than human resources and associated costs (NOT included in reference amount) | 0,010 | 0,028 | 0,010 | 0,028 | 0,010 | 0,065 | 0,150 |Calculation - Other administrative expenditure not included in reference amountMissions: 2 x 3000 (to the US) + 6 x 700 (to Member States) = EUR 10.200Joint Committee meeting with Member States every other year: 25 x 700 x 4 = EUR 70.000[1] Com(2005) 196[2] Com(2005) 274[3] Com(2005) 196[4] Expenditure that does not fall under Chapter xx 01 of the Title xx concerned.[5] Expenditure within article xx 01 04 of Title xx.[6] Expenditure within chapter xx 01 other than articles xx 01 04 or xx 01 05.[7] See points 19 and 24 of the Interinstitutional agreement.[8] If more than one method is indicated please provide additional details in the "Relevant comments" section of this point[9] Cost of which is NOT covered by the reference amount[10] Cost of which is NOT covered by the reference amount[11] Cost of which is included within the reference amount[12] The possibility of having recourse to the existing Executive Agency Education, Audiovisual and Culture will be examined in the context of the evaluation of the Agency. The evaluation will be carried out in 2006 in view of the implementation of the new education programmes 2007-2013.[13] Specify the type of committee and the group to which it belongs.


title: Σύσταση του Συμβουλίου, της 10ης Ιουλίου 2012 , σχετικά με το εθνικό πρόγραμμα μεταρρυθμίσεων της Τσεχικής Δημοκρατίας για το 2012 και τη διατύπωση γνώμης του Συμβουλίου σχετικά με το πρόγραμμα σύγκλισης της Τσεχικής Δημοκρατίας για την περίοδο 2012-2015

text:
               24.7.2012

               EL

               Επίσημη Εφημερίδα της Ευρωπαϊκής Ένωσης

               C 219/17

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 10ης Ιουλίου 2012
   σχετικά με το εθνικό πρόγραμμα μεταρρυθμίσεων της Τσεχικής Δημοκρατίας για το 2012 και τη διατύπωση γνώμης του Συμβουλίου σχετικά με το πρόγραμμα σύγκλισης της Τσεχικής Δημοκρατίας για την περίοδο 2012-2015
   2012/C 219/05
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών (1), και ιδίως το άρθρο 9 παράγραφος 2,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της επιτροπής απασχόλησης,
   Αφού ζήτησε τη γνώμη της οικονομικής και δημοσιονομικής επιτροπής,
   Εκτιμώντας τα ακόλουθα:

               (1)

               Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της Ευρωπαϊκής Επιτροπής για τη δρομολόγηση της στρατηγικής «Ευρώπη 2020», μιας νέας στρατηγικής για την ανάπτυξη και την απασχόληση, η οποία, βασιζόμενη στο μεγαλύτερο συντονισμό των οικονομικών πολιτικών, εστιάζεται σε νευραλγικούς τομείς στους οποίους απαιτείται δράση ώστε να ενισχυθεί το δυναμικό διατηρήσιμης ανάπτυξης και ανταγωνιστικότητας της Ευρώπης.

               (2)

               Στις 13 Ιουλίου 2010, το Συμβούλιο εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και στις 21 Οκτωβρίου 2010 το Συμβούλιο εξέδωσε απόφαση σχετικά με τις κατευθυντήριες γραμμές των πολιτικών απασχόλησης των κρατών μελών (2), οι οποίες από κοινού αποτελούν τις «ολοκληρωμένες κατευθυντήριες γραμμές». Τα κράτη μέλη κλήθηκαν να λάβουν υπόψη τις ολοκληρωμένες κατευθυντήριες γραμμές στις εθνικές οικονομικές πολιτικές και πολιτικές απασχόλησης.

               (3)

               Στις 12 Ιουλίου 2011, το Συμβούλιο εξέδωσε σύσταση (3) σχετικά με το εθνικό πρόγραμμα μεταρρυθμίσεων της Τσεχικής Δημοκρατίας για το 2011, και διατύπωσε τη γνώμη του σχετικά με το επικαιροποιημένο πρόγραμμα σύγκλισης της Τσεχικής Δημοκρατίας για την περίοδο 2011-2014.

               (4)

               Στις 23 Νοεμβρίου 2011, η Επιτροπή ενέκρινε τη δεύτερη ετήσια επισκόπηση της ανάπτυξης, σηματοδοτώντας την έναρξη του δεύτερου Ευρωπαϊκού Εξαμήνου εκ των προτέρων και ολοκληρωμένου συντονισμού πολιτικής, το οποίο εντάσσεται στη στρατηγική «Ευρώπη 2020». Στις 14 Φεβρουαρίου 2012, η Επιτροπή, βάσει του κανονισμού (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (4), εξέδωσε την έκθεση του μηχανισμού επαγρύπνησης, στην οποία η Τσεχική Δημοκρατία δεν προσδιορίζεται ως ένα από τα κράτη μέλη τα οποία θα έπρεπε να υποβληθούν σε εμπεριστατωμένη επισκόπηση.

               (5)

               Την 1η Δεκεμβρίου 2011, το Συμβούλιο ενέκρινε συμπεράσματα στα οποία καλούσε την επιτροπή κοινωνικής προστασίας να παρουσιάσει, σε συνεργασία με την επιτροπή απασχόλησης και άλλες επιτροπές, τις απόψεις της όσον αφορά δράσεις που συνιστώνται στο πλαίσιο του κύκλου πολιτικής «Ευρώπη 2020». Οι απόψεις αυτές αποτελούν τμήμα της γνώμης της επιτροπής απασχόλησης.

               (6)

               Το Ευρωπαϊκό Κοινοβούλιο έχει συμμετάσχει δεόντως στο Ευρωπαϊκό Εξάμηνο, σύμφωνα με τον κανονισμό (ΕΚ) αριθ. 1466/97, και, στις 15 Φεβρουαρίου 2012, ενέκρινε ψήφισμα σχετικά με την απασχόληση και τις κοινωνικές πτυχές στην ετήσια επισκόπηση της ανάπτυξης 2012 και ψήφισμα σχετικά με τη συμβολή στην ετήσια επισκόπηση της ανάπτυξης 2012.

               (7)

               Στις 2 Μαρτίου 2012, το Ευρωπαϊκό Συμβούλιο ενέκρινε τις προτεραιότητες για την εξασφάλιση χρηματοπιστωτικής σταθερότητας, δημοσιονομικής εξυγίανσης και μέτρων για την τόνωση της ανάπτυξης. Υπογράμμισε την ανάγκη να επιδιωχθεί διαφοροποιημένη και ευνοϊκή για την ανάπτυξη δημοσιονομική εξυγίανση, να αποκατασταθεί η υπό κανονικούς όρους χορήγηση δανείων προς την οικονομία, να υποστηριχθεί η ανάπτυξη και η ανταγωνιστικότητα, να καταπολεμηθεί η ανεργία και οι κοινωνικές επιπτώσεις της κρίσης και να εκσυγχρονιστεί η δημόσια διοίκηση.

               (8)

               Στις 25 Απριλίου 2012, η Τσεχική Δημοκρατία υπέβαλε το πρόγραμμα σύγκλισης που καλύπτει την περίοδο 2012-2015 και, στις 13 Απριλίου 2012, το εθνικό πρόγραμμα μεταρρυθμίσεων για το 2012. Για να ληφθεί υπόψη η αλληλεξάρτησή τους, τα δύο προγράμματα αξιολογήθηκαν συγχρόνως.

               (9)

               Βάσει της αξιολόγησης του προγράμματος σύγκλισης σύμφωνα με τον κανονισμό (ΕΚ) αριθ. 1466/97, το Συμβούλιο είναι της γνώμης ότι το μακροοικονομικό σενάριο, στο οποίο στηρίζονται οι δημοσιονομικές προβολές στο πρόγραμμα σταθερότητας, είναι ρεαλιστικό. Σύμφωνα με το πρόγραμμα σύγκλισης, το ΑΕΠ αναμένεται να αυξηθεί κατά 0,2 % και 1,3 % το 2012 και το 2013 αντίστοιχα, σε σύγκριση με 0 % και 1,5 % το 2012 και το 2013 αντίστοιχα στις εαρινές προβλέψεις των υπηρεσιών της Επιτροπής για το 2012. Ο στόχος της δημοσιονομικής στρατηγικής που περιγράφεται στο πρόγραμμα σύγκλισης είναι να επιτευχθεί η ισοσκέλιση του προϋπολογισμού εντός του 2016. Ο στόχος να μειωθεί το 2013 το έλλειμμα της γενικής κυβέρνησης στο 2,9 % του ΑΕΠ εναρμονίζεται με την προθεσμία της 2ας Δεκεμβρίου 2009 για τη διόρθωση του υπερβολικού ελλείμματος που θεσπίζεται στις συστάσεις του Συμβουλίου. Η μέση ετήσια δημοσιονομική προσπάθεια ύψους 0,9 % του ΑΕΠ κατά την περίοδο 2010-2013, βάσει του (εκ νέου υπολογισμένου) διαρθρωτικού ισοζυγίου του προϋπολογισμού (5), είναι ελαφρά χαμηλότερη της προσπάθειας του 1 % του ΑΕΠ που συνιστάται από το Συμβούλιο. Το πρόγραμμα σύγκλισης επιβεβαιώνει τον προηγούμενο δημοσιονομικό μεσοπρόθεσμο στόχο (ΜΔΣ) για τον περιορισμό του ελλείμματος στο 1 % του ΑΕΠ, που αντανακλά κατά τον δέοντα τρόπο τις απαιτήσεις του συμφώνου σταθερότητας και ανάπτυξης για το 2015. Η πρόοδος προς την επίτευξη του ΜΔΣ, που είναι 0,8 % και 0,7 % του ΑΕΠ το 2014 και το 2015 αντίστοιχα, βάσει του (εκ νέου υπολογισμένου) διαρθρωτικού ισοζυγίου προϋπολογισμού και του ρυθμού ανάπτυξης των δημόσιων δαπανών, τηρεί το κριτήριο δαπανών του συμφώνου σταθερότητας και ανάπτυξης.
               Οι δημοσιονομικές προβλέψεις του προγράμματος σύγκλισης υπόκεινται σε διάφορους κινδύνους. Ο νόμος για τη χρηματοοικονομική αποζημίωση των εκκλησιών, που είναι υπό συζήτηση στο Κοινοβούλιο, θα μπορούσε να αυξήσει το έλλειμμα της γενικής κυβέρνησης άπαξ κατά 1,5 % του ΑΕΠ το έτος που θα τεθεί σε ισχύ. Γενικότερα, η φύση και η έκταση των προβλεπόμενων μέτρων εξυγίανσης, τόσο στην πλευρά των εσόδων όσο και στην πλευρά των δαπανών, συνεπάγονται αξιοσημείωτο κίνδυνο για τη βιωσιμότητα της φορολογικής προσαρμογής πέραν της περιόδου του προγράμματος. Μέχρι στιγμής, η δημοσιονομική προσαρμογή βασίστηκε κυρίως σε γενικευμένες περικοπές, οι οποίες επηρεάζουν, εκτός των άλλων, και τις δαπάνες που προωθούν την ανάπτυξη. Για την περίοδο 2013 – 2015 προβλέπονται πρόσθετες εξοικονομήσεις που ανέρχονται σχεδόν στο 1 % του ΑΕΠ, αλλά στο πρόγραμμα δεν προσδιορίζονται με επαρκείς λεπτομέρειες. Τέλος, τα περισσότερα από τα σχεδιαζόμενα μέτρα όσον αφορά τα έσοδα είναι προσωρινής φύσης και θα λήξουν το 2015. Σύμφωνα με το πρόγραμμα σύγκλισης, ο λόγος χρέους-ΑΕΠ αναμένεται να κορυφωθεί στο 45,1 % του ΑΕΠ το 2013, και στη συνέχεια να μειωθεί, κυρίως λόγω της προβλεπόμενης συνεχούς βελτίωσης του πρωτογενούς ισοζυγίου.

               (10)

               Το 2011, οι τσεχικές αρχές ενέκριναν αύξηση του μειωμένου συντελεστή ΦΠΑ και των ειδικών φόρων κατανάλωσης επί του καπνού. Ενέκριναν, επίσης, σημαντική φορολογική μεταρρύθμιση όσον αφορά τη φορολογία της εργασίας, που προβλέπεται να τεθεί σε ισχύ το 2014. Περαιτέρω αλλαγές του φορολογικού συστήματος συμφωνήθηκαν σε κυβερνητικό επίπεδο τον Απρίλιο του 2012. Ορισμένες από τις αλλαγές αυτές αφορούν την περιβαλλοντική και στεγαστική φορολογία, τομείς που βρίσκονται σήμερα κάτω από τον μέσο όρο της ΕΕ. Ο προσωρινός χαρακτήρας των διατάξεων όσον αφορά τη φορολογία της εργασίας, θα δημιουργήσει επιπλέον κόστος συμμόρφωσης και θα μειώσει την προβλεψιμότητα για τους φορολογουμένους. Επιπλέον, η χαμηλή πραγματική φορολόγηση των αυτοαπασχολούμενων σε σύγκριση με αυτή των μισθωτών, λόγω της υπερβολικής χρήσης κατ’ αποκοπήν ποσών και φορολογικών ατελειών, αντιμετωπίζεται μόνο εν μέρει από τις νέες προτάσεις. Τέλος, η κυβέρνηση ενέκρινε μέτρα για την καταπολέμηση της απάτης στον τομέα του ΦΠΑ και της φορολογίας των καυσίμων και έλαβε τα πρώτα μέτρα για την εισαγωγή του ενιαίου σημείου είσπραξης. Ωστόσο, η φορολογική συμμόρφωση εξακολουθεί να αποτελεί ζήτημα, και το σημερινό σύστημα είσπραξης των φόρων δεν στηρίζεται σε μια σφαιρική και αρθρωμένη στρατηγική φορολογικής συμμόρφωσης.

               (11)

               Η κυβέρνηση ενέκρινε, και εν μέρει εφάρμοσε, μεταρρύθμιση του συνταξιοδοτικού συστήματος, με στόχο την αποκατάσταση της δημοσιονομικής βιωσιμότητας και την αύξηση της αποταμίευσης συνταξιοδότησης. Ωστόσο, λόγω της σταδιακής ανόδου των συνταξιοδοτικών δαπανών που αναμένεται να επιταχυνθεί από το 2030 και μετά, οι προβλεπόμενες δημοσιονομικές ανισορροπίες του συνταξιοδοτικού συστήματος παραμένουν υψηλές σε σχέση με τον μέσο όρο της ΕΕ. Η μεταρρύθμιση ενισχύει τη σύνδεση μεταξύ της νόμιμης ηλικίας συνταξιοδότησης και του προσδόκιμου ζωής αλλά δεν περιλαμβάνει μηχανισμό που να εξασφαλίζει έγκαιρη αντίδραση στις μελλοντικές αλλαγές. Η ικανότητα του νέου κεφαλαιοποιητικού πυλώνα να συμβάλει σε υψηλότερες μέσες συντάξεις στο μέλλον εξαρτάται από το ποσοστό των εργαζομένων, ιδίως των νέων, που συμμετέχουν σε αυτό, και στην αναμενόμενη μακροπρόθεσμη απόδοση. Ωστόσο, δεν εξαγγέλθηκαν μέτρα για ενθάρρυνση της πραγματικής συμμετοχής στον εν λόγω πυλώνα, και θα ήταν σκόπιμο να προβλεφθεί καλύτερη καθοδήγηση για τους δυνητικούς αποταμιευτές. Επιπλέον, το νέο σύστημα πρόωρης συνταξιοδότησης που προβλέπει η κυβέρνηση σε συμφωνία με τους κοινωνικούς εταίρους θέτει σε αξιοσημείωτο κίνδυνο την αξιοπιστία και τη φιλοδοξία των μεταρρυθμίσεων να επιτύχουν, αφενός, αποτελεσματική αύξηση της ηλικίας συνταξιοδότησης και, αφετέρου, επαρκείς συντάξεις.

               (12)

               Το συνολικό ποσοστό ανεργίας είναι κάτω του μέσου όρου της ΕΕ, αλλά οι γυναίκες με παιδιά και άλλες ευάλωτες ομάδες αγωνίζονται για να αξιοποιήσουν το δυναμικό τους στην αγορά εργασίας. Η ταχύτερη επιστροφή από τη γονική άδεια, χάρη στην οποία θα αποφευχθεί η απώλεια δεξιοτήτων, εξαρτάται από τη μεγαλύτερη διαθεσιμότητα υπηρεσιών φροντίδας για τα παιδιά, ιδίως για παιδιά ηλικίας κάτω των τριών ετών. Στο πλαίσιο αυτό, η κυβέρνηση απλούστευσε τις τεχνικές απαιτήσεις για τη δημιουργία παιδικών σταθμών στις εταιρείες, και προβλέπει την παροχή φορολογικών κινήτρων για μεγαλύτερη αξιοποίηση της ιδιωτικής παιδικής μέριμνας, εφαρμόζοντας κατ’ αυτόν τον τρόπο εν μέρει τις συστάσεις. Ωστόσο, δεδομένου ότι μόνο για το 3 % των παιδιών κάτω των τριών ετών χρησιμοποιούνται οι επίσημες υπηρεσίες παιδικής μέριμνας (σε σύγκριση με το 24 % στην ΕΕ-27, 2009), είναι απαραίτητο να ληφθούν πρόσθετα μέτρα με σκοπό να αυξηθεί η συμμετοχή των γονέων με μικρά παιδιά στην αγορά εργασίας.

               (13)

               Διάφορα μέτρα λήφθηκαν για τη βελτίωση της απόδοσης των δημοσίων υπηρεσιών απασχόλησης (ΔΥΑ). Περιφερειακά γραφεία απασχόλησης τέθηκαν υπό την ευθύνη μιας νέας κεντρικής υπηρεσίας εργασίας και, ως μέρος μιας ευρύτερης μεταρρύθμισης των κοινωνικών παροχών, η ευθύνη για την καταβολή των μη ασφαλιστικών κοινωνικών παροχών μεταφέρθηκε από τους δήμους στα γραφεία απασχόλησης. Ωστόσο, ο αυξημένος φόρτος εργασίας που συνεπάγεται αυτή η μεταφορά, θα ασκήσει περαιτέρω πίεση στο προσωπικό των ΔΥΑ, των οποίων ο αριθμός μειώθηκε κατά 12 % το 2011. Για τη βελτίωση των υπηρεσιών εύρεσης εργασίας, εισήχθηκε σύστημα για την εξωτερική ανάθεση υπηρεσιών απασχόλησης σε ιδιωτικούς φορείς. Μεγάλο ποσοστό των τελών πρέπει να προκαταβάλλεται, πράγμα που θα χρειαστεί να επανεξεταστεί στο μέλλον προκειμένου να εξασφαλιστεί ότι τα κίνητρα ευθυγραμμίζονται με τα αποτελέσματα της αγοράς εργασίας. Πρέπει να καταβληθούν περαιτέρω προσπάθειες για να εξασφαλιστεί η βελτίωση της ποιότητας και της αποτελεσματικότητας της εκπαίδευσης και η παροχή βοήθειας και εξατομικευμένων υπηρεσιών στους ζητούντες εργασία. Πρέπει να παρασχεθούν τα αναγκαία μέσα και κίνητρα. Η αποδοτικότητα θα πρέπει να αξιολογείται προκειμένου να βελτιωθεί η στοχοθέτηση, σε περίπτωση που οι παρεμβάσεις και η χρηματοδότηση των προγραμμάτων ενεργοποίησης συσχετιστούν με την απόδοση.

               (14)

               Εξακολουθούν να υπάρχουν πολλά περιθώρια για τη βελτίωση της αποτελεσματικότητας της δημόσιας διοίκησης, παρά τις πρόσφατες βελτιώσεις σε ορισμένους τομείς, όπως οι υπηρεσίες ηλεκτρονικής διακυβέρνησης και η μείωση του διοικητικού φόρτου για τις επιχειρήσεις. Μια στρατηγική για την καταπολέμηση της διαφθοράς για το 2011-2012 είναι ήδη σε ισχύ. Νέα στρατηγική για τη μετά το 2012 περίοδο βρίσκεται στη φάση της προετοιμασίας και θα εγκριθεί εντός του 2012. Η έκδοση του νέου νόμου περί δημοσίων συμβάσεων, που ισχύει από τον Απρίλιο 2012, αποτελεί το κύριο επίτευγμα της τρέχουσας στρατηγικής. Ωστόσο, η ορθή επιβολή και εφαρμογή του νόμου θα είναι καθοριστικής σημασίας για την αξιοπιστία και την αποτελεσματικότητά του. Το ζήτημα της ανωνυμίας των μετόχων δεν έχει ακόμη διευθετηθεί. Ο νόμος περί δημοσίων υπαλλήλων βρίσκεται ακόμα στο στάδιο προετοιμασίας, αλλά πρέπει να εγκριθεί χωρίς καθυστέρηση, προκειμένου οι διοικητικές αρχές να αποκτήσουν την απαραίτητη σταθερότητα. Επιπλέον, οι παρατυπίες κατά την ανάθεση δημοσίων συμβάσεων και η μη βέλτιστη λειτουργία των συστημάτων διαχείρισης και ελέγχου για τη δημόσια διοίκηση αποτελούν σημαντικές πηγές προβλημάτων όσον αφορά τη χρησιμοποίηση των ταμείων της ΕΕ.

               (15)

               Η τσεχική οικονομία χρειάζεται να κινητοποιήσει παράγοντες που διευκολύνουν τη μετάβαση στην ανάπτυξη με βάση την καινοτομία, την υψηλότερη προστιθέμενη αξία και το ανθρώπινο κεφάλαιο, δεδομένου ότι οι ευκαιρίες για αύξηση της πραγματικής σύγκλισης με βάση την ανάπτυξη έντασης κεφαλαίου, είναι μάλλον περιορισμένες. Η μεταρρύθμιση της τριτοβάθμιας εκπαίδευσης αποτελεί επί του παρόντος αντικείμενο συζητήσεων. Αν και περιλαμβάνει την αναμόρφωση της τρέχουσας διαδικασίας διαπίστευσης, δεν είναι αρκούντως επακριβής όσον αφορά το βασικό ζήτημα των προτύπων ποιοτικής αξιολόγησης και, λόγω της έλλειψης συστηματικής συλλογής και ανάλυσης δεδομένων, δεν στηρίζεται από την ακαδημαϊκή κοινότητα. Υπό το φως της υποβάθμισης των επιδόσεων των Τσέχων μαθητών, η κυβέρνηση έλαβε μέτρα για να εξασφαλίσει ελάχιστα μαθησιακά αποτελέσματα και δρομολόγησε μια στρατηγική ελέγχου βάσει υπολογιστών σε εθνικό επίπεδο. Ωστόσο, τα μέτρα αυτά είναι πολύ περιορισμένα για να αυξήσουν αποτελεσματικά την ποιότητα και την ισοτιμία της υποχρεωτικής εκπαίδευσης.

               (16)

               Στο πλαίσιο του ευρωπαϊκού εξαμήνου, η Επιτροπή προέβη σε συνολική ανάλυση της οικονομικής πολιτικής της Τσεχικής Δημοκρατίας. Αξιολόγησε το πρόγραμμα σύγκλισης και το εθνικό πρόγραμμα μεταρρυθμίσεων. Έλαβε υπόψη όχι μόνον τη συνάφειά τους για διατηρήσιμη δημοσιονομική και κοινωνικοοικονομική πολιτική στην Τσεχική Δημοκρατία, αλλά και τη συμμόρφωσή τους προς τους κανόνες και τις κατευθυντήριες γραμμές της ΕΕ, δεδομένης της ανάγκης να ενισχυθεί η συνολική οικονομική διακυβέρνηση της Ένωσης με την παροχή εισροών επιπέδου ΕΕ στις μελλοντικές εθνικές αποφάσεις. Οι συστάσεις της βάσει του ευρωπαϊκού εξαμήνου αντικατοπτρίζονται στις συστάσεις 1 έως 6 παρακάτω.

               (17)

               Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σύγκλισης, και η γνώμη του (6) αντικατοπτρίζεται ιδίως στη σύσταση 1 παρακάτω,

         ΣΥΝΙΣΤΑ στην Τσεχική Δημοκρατία να αναλάβει δράση κατά την περίοδο 2012-2013, ώστε:

               1.

               Να εξασφαλίσει την προβλεφθείσα πρόοδο για την έγκαιρη διόρθωση του υπερβολικού ελλείμματος. Για τον σκοπό αυτό, να εφαρμόσει πλήρως τον προϋπολογισμό για το 2012, καθώς και να προσδιορίσει μέτρα διαρκείας που απαιτούνται για το 2013, ώστε να επιτευχθεί η μέση ετήσια διαρθρωτική προσαρμογή που αναφέρεται στη σύσταση του Συμβουλίου βάσει της διαδικασίας υπερβολικού ελλείμματος. Στη συνέχεια, να καταβάλει την κατάλληλη προσπάθεια διαρθρωτικής προσαρμογής, ώστε να επιτευχθεί επαρκής πρόοδος προς την κατεύθυνση του μεσοπρόθεσμου στόχου, συμπεριλαμβανομένης της τήρησης του κριτηρίου των δαπανών. Στο πλαίσιο αυτό, να αποφύγει τις γενικευμένες περικοπές, να διασφαλίσει τις δαπάνες που προωθούν την ανάπτυξη, και να κλιμακώσει τις προσπάθειες για να βελτιώσει την αποτελεσματικότητα των δημόσιων δαπανών. Να εκμεταλλευτεί τα διαθέσιμα περιθώρια για αυξήσεις στους φόρους εκείνους που είναι όσο το δυνατό λιγότερο επιζήμιοι για την ανάπτυξη. Να μετατοπίσει το υψηλό επίπεδο της φορολογίας από την εργασία στη στέγαση και το περιβάλλον. Να μειώσει τις διαφορές μεταξύ μισθωτών και αυτοαπασχολούμενων όσον αφορά τη φορολογική μεταχείριση. Να λάβει μέτρα για τη βελτίωση της είσπραξης των φόρων, τη μείωση της φοροδιαφυγής και τη βελτίωση της φορολογικής συμμόρφωσης εφαρμόζοντας το ενιαίο σημείο είσπραξης για όλους τους φόρους.

               2.

               Να εισαγάγει περαιτέρω αλλαγές στο δημόσιο συνταξιοδοτικό σύστημα για να εξασφαλιστεί η μακροπρόθεσμη βιωσιμότητά του. Να επανεξετάσει σχέδια που επιτρέπουν την ταχύτερη έξοδο από την αγορά εργασίας. Να προωθήσει την ουσιαστική συμμετοχή νεότερων εργαζομένων στο προβλεπόμενο σύστημα χρηματοδότησης για τη βελτίωση της επάρκειας των συντάξεων.

               3.

               Να λάβει συμπληρωματικά μέτρα για να αυξήσει σημαντικά τη διαθεσιμότητα οικονομικά προσιτών και ποιοτικών υποδομών προσχολικής φροντίδας των παιδιών.

               4.

               Να ενισχύσει τις ΔΥΑ με τη βελτίωση της ποιότητας και της αποτελεσματικότητας της εκπαίδευσης, της βοήθειας στην αναζήτηση εργασίας και των εξατομικευμένων υπηρεσιών, συμπεριλαμβανομένων των υπηρεσιών που ανατίθενται εξωτερικά.

               5.

               Να εγκρίνει και να εφαρμόσει επειγόντως τον νόμο περί δημοσίων υπαλλήλων για να προωθήσει τη σταθερότητα και την αποτελεσματικότητα της δημόσιας διοίκησης ως προς την αποφυγή παρατυπιών. Να εξασφαλίσει τη δέουσα εφαρμογή του νέου νόμου περί δημοσίων συμβάσεων. Να διευθετήσει το ζήτημα της ανωνυμίας των μετόχων. Να εξασφαλίσει τη σωστή εφαρμογή των ταμείων της ΕΕ και να εντείνει τις προσπάθειες για την καταπολέμηση της διαφθοράς.

               6.

               Να θεσπίσει την αναγκαία νομοθεσία ώστε να καθοριστεί ένα σαφές και διαφανές σύστημα για την αξιολόγηση της ποιότητας της τριτοβάθμιας εκπαίδευσης και των ερευνητικών ιδρυμάτων. Να εξασφαλίσει ότι η χρηματοδότηση είναι βιώσιμη και σχετίζεται με το αποτέλεσμα της αξιολόγησης της ποιότητας. Να θεσπίσει στην υποχρεωτική εκπαίδευση ένα πλαίσιο αξιολόγησης που προωθεί τη βελτίωση.

      Βρυξέλλες, 10 Ιουλίου 2012.

            Για το Συμβούλιο

            Ο Πρόεδρος

         Β. ΣΙΑΡΛΉ

      (1)  ΕΕ L 209 της 2.8.1997, σ. 1.

      (2)  Διατηρήθηκε για το 2012 με την απόφαση 2012/238/ΕΕ του Συμβουλίου, της 26ης Απριλίου 2012, σχετικά με τις κατευθυντήριες γραμμές για τις πολιτικές απασχόλησης των κρατών μελών (ΕΕ L 119 της 4.5.2012, σ. 47).

      (3)  ΕΕ C 212 της 19.7.2011, σ. 5.

      (4)  ΕΕ L 306 της 23.11.2011, σ. 25.

      (5)  Κυκλικά προσαρμοσμένο ισοζύγιο, χωρίς τα έκτακτα και τα προσωρινά μέτρα, που υπολογίσθηκε εκ νέου από τις υπηρεσίες της Επιτροπής βάσει των πληροφοριών που παρέχει το πρόγραμμα, χρησιμοποιώντας την από κοινού συμφωνηθείσα μεθοδολογία.

      (6)  Βάσει του άρθρου 9 παράγραφος 2 του κανονισμού (ΕΚ) αριθ. 1466/97 του Συμβουλίου.